Među aktivnim zajednicama ovog leta su i Lučani, bogat kulturno umetnički program festivala Lurban festa okuplja veliki broj Lučanaca, posebno mladih.\nU sredu 8. jula ispred Doma kulture u Lučanima je otvorena izložba dečijih radova nastalih na likovnoj radionici koja je realizovana u okviru Lurban festivala. Stanovnici Lučana, kao i posetioci ovog lepog grada u zapadnoj Srbiji, su imali priliku da vide makete, moderno dizajnirane haljine od recikliranog materijala, mala vajarska dela, akvarele i mnoge druge umetničke predmete koje su radila deca iz Lučana na likovnim radionicama tokom jula. Likovne radionice su vodile Marija Stambolić, Mina Lazarević i Mima Radičević i tako ulepšale letnji raspust deci u Lučanima. U subotu, 11. jula u Lučanima je gostovala plesna grupa orijentalnog plesa “Paso de fuego” iz Beograda, a organizatori Lurban festa najavljuju još mnogo zanimljivih događaja, kao i maskenbal koji će se održati 1. avgusta.\nPored navedenih događaja Lučance su zabavile i pozorišne predstave “Gluvi telefon” i “Pokondirena tikva” koje su izveli učenici i učenice škole “Milan Blagojević” u Lučanima, kao i humanitarni turnir u nožnom tenisu. Otvaranje Lurban festa je organizovano u čuvenoj “parket sali” Doma kulture u Lučanima, u kojoj su se nekad organizovale igranke i diskoteka, tako da budi sećanja i kod starijih generacija.\nLurban fest je organizovalo udruženje “Lučani u srcu” a podržala Trag fondacija u okviru programa Aktivne zajednice. Tamara Ivezić, Milan Mijailović i drugi mladi ljudi okupljeni u ovom udruženju su organizovali kulturno umetnički i sportsko zabavni program za svoje sugrađane tokom celog leta. Aktivnosti Lurban festa okupljaju zajednicu, i aktiviraju Lučance koji su spremni da pomognu da program festivala bude još zanimljiviji.


Franke FDF 6357 XS aspirator cena, cene Srbija, prodaja Beograd Novi Sad Niš\nFranke FDF 6357 XS aspirator cene\ncena od 25.999,00 do 31.190,00 din | prodavnica (3)\nBeko HCB 63741 BXH aspirator\nBosch DWP64BC50 aspirator\nFaber MAXIMA ECO EV8 AM X A60 ugradni aspirator\nFranke FLI 905 XS aspirator\nEPonuda nije internet prodavnica već Vam omogućava da brzo i lako nađete Franke FDF 6357 XS aspirator po najjeftinijoj ceni. Naš cilj je da kupci budu što bolje informisani o ponudi Franke aspirator FDF 6357 XS na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Franke Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Franke FDF 6357 XS aspirator sa PRODAVCEM. EPonuda ne može da garantuje potpunu tačnost specifikacije i slika za Franke FDF 6357 XS aspirator. Pre kupovine, podatke za Franke aspirator FDF 6357 XS proverite na sajtu PROIZVOĐAČA.


RAZMOTREN NACRT IZMJENA ZAKONA O RAČUNOVODSTVU I REVIZIJI | SRNA\nBANjALUKA, 6. DECEMBRA /SRNA/ - Narodna skupština Republike Srpske razmotrila je Nacrt zakona o izmjenama i dopunama Zakona o računovodstvu i reviziji Republike Srpske radi potrebe daljeg razvijanja oblasti računovodstva i revizije, te inoviranja, dogradnje i preciznijeg propisivanja pojedinih odredaba postojećeg zakona u toj oblasti s ciljem lakše i potpunije primjene u praksi.\nPomoćnik ministra finansija Republike Srpske Zoran Babić rekao je, obrazlažući ovaj nacrt zakona u Narodnoj skupštini, da je njime propisana obaveza preduzetnicima koji pružaju knjigovodstvene i računovodstvene usluge da se upišu u Registar preduzetnika za pružanje knjigovodstvenih i računovodstvenih usluga koji vodi Ministarstvo finansija.\nOn je istakao da se predloženim izmjenama uvodi odredba da lica sa stečenim zvanjem sertifikovanog računovodstvenog tehničara /koji pružaju usluge trećim licima putem registrovane djelatnosti/ mogu da potpisuju finansijske izvještaje samo za mikro pravna lica i preduzetnike koji vode dvojno knjigovodstvo.\n"Navedenim izmjenama pristupilo se u cilju postizanja boljeg kvaliteta pružanja računovodstvenih usluga", rekao je Babić.\nOn je dodao da cilj nacrta izmjena ovog zakona nije bio da se ugrožava bilo čiji rad, pa ni sertifikovanih računovodstvenih tehničara.\n"Pokušaj je bio da uozbiljimo profesiju u oblasti računovodstva i da na viši nivo podignemo rad profesionalnih agencija koje pružaju računovodstvene usluge trećim licima", rekao je Babić.\nU obrazloženju ovog nacrta zakona navodi se da su za razliku od dosadašnjeg zakonskog rješenja detaljnije utvrđeni uslovi za izdavanje, obnavljanje i oduzimanje licenci ovlašćenim revizorima, koje se izdaju na period od tri godine i mogu se obnoviti na njihov zahtjev.\n"Privredno društvo za reviziju obavezno je da se osigura od rizika odgovornosti za štetu koju može da prouzrokuje prilikom obavljanja profesionalne djelatnosti za koju je registrovano, tako da se predlaganjem ovakvog rješenja obezbjeđuje veća sigurnost i kvalitet usluge prilikom vršenja revizije", navodi se u obrazloženju.\nOvim zakonom detaljnije se uređuje materija koja se odnosi na poslove nadzora nad radom društava za reviziju i licenciranih ovlašćenih revizora.\n"Nadzor nad radom društva za reviziju i ovlašćenih revizora obavljaju ovlašćena lica Ministarstva finansija, po posebnom ovlašćenju ministra za vođenje postupka i donošenja rješenja, a koja su nezavisna u odnosu na subjekte nadzora i ispunjavaju propisane uslove", navodi se u tekstu ovog zakona.\nZakonom su proširene nadležnosti Savjeta za računovodstvo i reviziju Republike Srpske koji će, pored do sada propisanih nadležnosti, razmatrati plan nadzora i izvještaje o sprovedenom nadzoru nad radom društava za reviziju i ovlašćenih revizora kojeg sprovodi Ministarstvo, zatim opšta akta profesionalnog udruženja, godišnji izvještaj o radu i stanju u oblasti računovodstva i revizije koje priprema profesionalno udruženje, te davati mišljenja i prijedloge na godišnji plan kontinuirane edukacije koju sprovodi profesionalno udruženje.\nPotpredsjednik Narodne skupštine Željka Stojičić rekla je da je cilj uvođenja odredbi da lica sa stečenim zvanjem sertifikovanog računovodstvenog tehničara mogu da potpisuju finansijske izvještaje samo za mikro pravna lica i preduzetnike koji vode dvojno knjigovodstvo bio postizanje većeg kvaliteta u ovoj oblasti, ali da će to, ipak, suziti djelovanje ovih tehničara.\nŠef Kluba poslanika SNSD-a Igor Žunić rekao je da Klub poslanika SNSD-a u vezi s ovim aktom predlaže zaključke prema kojima "Narodna skupština predlaže da se ovaj nacrt zakona uputi u stručnu raspravu u trajanju od 60 dana, te da se za njeno sprovođenje zadužuju Odbor za finansije i budžet Narodne skupštine".\nOn je rekao da u stručnoj raspravi studiozno i pažljivo treba razmotriti i odredbe da lica sa stečenim zvanjem sertifikovanog računovodstvenog tehničara mogu da potpisuju finansijske izvještaje samo za mikro pravna lica i preduzetnike koji vode dvojno knjigovodstvo, a što će ograničiti njihovo djelovanje.\nŽunić je naglasio da SNSD insistira da član 4 predmetnog Zakona bude razmotren jer bi usvajanjem ovakvog akta u prijedlogu bilo oštećeno najmanje 200 stručnih ljudi u Srpskoj koji u ovoj oblasti rade kvalitetno.\n"Nije cilj da u oblasti računovodstva dobijemo monopoliste koji neće raditi kvalitetno, a moći će da stave potpis na neki papir iako ga nisu dobro i kvalitetno pregledali. Ovdje treba poštovati struku i znanje, a ne papir", rekao je Žunić.\nI šef Kluba poslanika DNS-a Darko Banjac ocjenjuje da je ovje riječ o 200 ljudi koji danas stručno rade računovodstveni posao.\n"Ne postoji nijedan razlog da i dalje ne rade taj posao. Takođe, ne bi bilo dobro opterećenje za privredu jer bi određena lica i agencije mogle da neke usluge koje su koštale 100 ili 200 KM sada naplaćuju 600 ili 1.000 KM", rekao je Banjac.\nI poslanik SDS-a Zoran Vidić naglašava da nije pošteno što se izmjenama ovog zakona sužava i ograničava prostor za djelovanje računovodstvenih tehničara koji na kvalifikovan način pružaju knjigovodstvene usluge.\n"Nepošteno je da im ubijamo preduzetnički duh. Oni treba da rade, ostvaruju prihode i plaćaju obaveze Srpskoj", rekao je Vidić.\nPredsjednik Narodne skupštine Nedeljko Čubrilović dao je kratku pauzu nakon koje će u 12.10 časova poslanici glasati o apsolviranim tačkama dnevnog reda osme redovne sjednice. /nastaviće se/boj/mis/mir


pink.rs | STRES UTIČE NA NEPLODNOST LJUDI: Kako prevazići psihogeni sterilitet?\n- Ispostavlja se da je stres jedan od jako važnih faktora koji utiču na sterilitet, naročito u razvijenim industrijskim zemljama, gde način života i stalni pritisak da moramo više da radimo, da zarađujemo, ostavlja posledice - kaže prof. dr Slobodan R. Radulović, direktor Specijalne bolnice "Beograd" i jedan od naših najvećih stručnjaka u oblasti reproduktivne medicine.\nDodatni stres izaziva i sam postupak vantelesne oplodnje koji podrazumeva ubrzan tok fizioloških reakcija. - To je apsolutno izazov za kontrolni mehanizam svake žene” kaže prof. dr Radulović ističući da se pokazalo da je emocionalno stanje žene od izuzetnog značaja i za sam ishod vantelesne oplodnje.\n- To je apsolutno izazov za kontrolni mehanizam svake žene - kaže prof. dr Radulović ističući da se pokazalo da je emocionalno stanje žene od izuzetnog značaja i za sam ishod vantelesne oplodnje.\n- Za nas koji se bavimo reproduktivnom medicinom ključno pitanje je bilo zašto često ne dolazi do trudnoće, čak i u situaciji u kojoj deluje da su u postupku vantelesne oplodnje ostvareni svi preduslovi, kao što su odlični embrioni i dobar endometrijum - kaže dr Dragana Bojović-Jović, subspecijalista fertiliteta i steriliteta.\n- U toku naše studije apsolutno smo potvrdili povezanost između imunoloških promena na nivou jajnika i same materice sa tim kako se žena oseća. Radi se o dubinskim negativnim osećanjima, koja se tiču depresije, anksioznosti i stresa - objašnjava dr Bojović-Jović.\nIspitivanja su rađena metodom "VTO emocionalnog modela", uz korišćenje upitnika koji se zove skala distresa. Pitanja u upitniku nisu privatnog tipa, ne tiču se odnosa sa suprugom, sa drugaricom i sl, već se tiču emocionalnih reakcija žene u određenom periodu. Upitnik se popunjava on-line, a odgovori odlaze u centralnu bazu podataka kako bi se u dva navrata – na dan vađenja jajnih ćelija i na dan embriotransfera - izvršila analiza i dobio presek emocionalnog stanja i izradili emocionalni grafikoni.\n- Jako je važno da se pacijentkinje suoče sa svojim emocionalnim plaštom, jer je uz razgovor sa lekarom i psihologom, od izuzetnog značaja aktivna uloga same žene - kaže dr Dragana Bojović-Jović.\n- Moja osećanja i to prvenstveno stresa, a onda nešto manje depresije i anksioznosti, izuzetno su se menjala tokom procesa vantelesne oplodnje i stres je bio najveći upravo na dan beta testiranja. Baš takav tok emocija tokom vantelesne je nepodesan za prihvatanje samog embriona - kaže Mirjana.\n- Dakle ukoliko biološka spremnost organizma nije bila na nivou da odoli izazovima kojima je žena podvrgnuta u toku VTO onda će sav imunološki sistem kod nje biti oslabljen -objašnjava dr Bojović - Jović.\nPovećani nivo stresa upravo na dan embriotransfera imala je i pacijentkinja Specijalne bolnice "Beograd" Dijana Joković. Želeći da se opusti dok sedi u čekaonici ona je na televiziji ugledala prilog o ljudima koji slikaju u njujorškom Central parku.\n- Doktorka Jović mi je rekla da bi možda bilo divno da se sa stresom borim baš tako što ću početi da slikam. I tako sam ja, koja u životu nikad nisam znala da crtam, već mi je i na likovnom radove slikao drug, ušla u priču slikanja - priča Dijana i konstatuje da joj je postupak VTO emocionalnog modela mnogo značio.\n- Izmenila sam samu sebe, a moju bebu sada u sobi iščekuje i mojih petnaestak crteža.\n- Osetila sam se kao aktivni učesnik u svom tom procesu, ne samo kao neko telo kome nešto rade. Mnogo sam se bolje nosila sa svojim emocijama i uspela - kaže Mirjana i poručuje:\n- Potrebno je da se žene suoče sa sobom, ali i da shvate da je dosta toga i u njihovim rukama, jer nije dovoljno da samo žele, nego je potrebno i da se bore, nekada i sa samom sobom.\nMISTERIOZNA SMRT U HOTELU: Pronađena tela MUŠKARCA I ŽENE - moguće su DVE OPCIJE\nPostignut dogovor EU i Holandije oko sporazuma sa Ukrajinom!


MOSTAR Federalno ministarstvo trgovine\nMinistarstvo je u budžetu FBiH osiguralo 70.000 KM za sufinansiranje redovnih aktivnosti i provođenje projekata udruženja, a javnim pozivom za dodjelu sredstava pet udruženja ispunilo je sve potrebne uvjete te im je na osnovu utvrđenih kriterija raspoređeno 63.831 KM.\nTako su sredstva dodijeljena Klubu potrošača iz Odžaka, Vijeću potrošača Bosansko-podrinjskog kantona iz Goražda, Klubu potrošača iz Tuzle, mostarskom Udruženju za unapređenje kvaliteta življenja „Futura“ i Klubu potrošača srednje Bosne iz Travnika.\nIskoristit će ih za unapređenje zaštite potrošača kroz povećanje informiranosti i upoznavanje s njihovim pravima i obavezama, ali i za pružanje pomoći potrošačima onda kada njihova potrošačka prava budu prekršena.\n- Ovo je 11. godina zaredom da ovo ministarstvo u budžetu FBiH osigurava ova sredstva udruženjima potrošača za podršku njihovim operativnim programskim aktivnostima koje se iz godine u godinu unapređuju i postaju kvalitetnije. Time i naša udruženja, koja su naši partneri, postaju kvalitetnija. Željeni cilj je da što više naših građana odnosno potrošača bude upoznato sa svojim pravima, zaštitom svojih ekonomskih interesa da jednostavno zakoni koji su vrlo kvalitetan instrument njima budu jasni - kazao je Vujanović.\nIstičući da je misija udruženja edukacija i savjetovanje potrošača te da su ova sredstva koja su dobili od ministarstva dovoljna da pokriju osnovne troškove za tu svrhu, Gordana Bulić iz tuzlanskog Kluba potrošača i Saveza potrošača BiH kazala je da je oblast zaštite potrošača zakonska obaveza.\n- Zahvalila bih Ministarstvu na doniranju sredstava za naš rad. Slobodno mogu reći da smo mi postali produžena ruka Ministarstva na polju zaštite potrošača. Bez ove pomoći udruženja ne bi mogla funkcionirati jer bi se sve svelo na volonterski rad, a zna se da mi iz oblasti biznisa ne smijemo uzimati nikakve donacije i grantove jer ne bismo bili kredibilni da nekoga kritiziramo - navela je Bulić.\nZlatan Vujanović Gordana Bulić Mostar\nVujanović: Gorivo točite tamo gdje je pojeftinilo\nOd sutra u Federaciji BiH niže cijene goriva\nMinistar Zlatan Vujanović najavio: Od petka niže cijene goriva u FBiH


Popularni pevači zaratili zbog iste pesme! | www.FOLKOTEKA.org\nPopularni pevači zaratili zbog iste pesme!\nJanuary 14, 2016 FTorgAdmin Estrada vesti Leave a comment\nNaravno da će onaj ko snimi duet sa njim, imati mnogo posla u dijaspori, gde trenutno naši pevači najviše nastupaju, pa su kolege počele da se bore za istu pesmu.\nPevači Ćemo i Boban Rajović bi mogli ozbiljno ući u sukob i to zbog pesme.\nProblem je nastao oko duetske pesme, sa jednim od trenutno najpopularnijih DJ-eva u dijaspori DJ Georgom, sa kojim je Rajović trebalo da snimi duetsku pesmu.\n– Koliko sam upoznat, George je pričao da bi snimio neku duetsku pesmu, a kako je on trenutno najpopularniji u klubovima u dijaspori, čuvši to, Rajović ga je nazvao i ponudio mu da snime duet. Naravno da će onaj ko snimi duet sa njim, imati mnogo posla u dijaspori, gde trenutno naši pevači najviše nastupaju, pa se za istu pesmu počeo boriti i Ćemo. Međutim, George se odlučio za Ćemu, a ne za Rajovića i ono što ja znam jeste da su već ušli u studio i da bi pesma trebalo uskoro biti gotova – rekao je dobro obavešten izvor.\nĆemo je odlučio da pesmu radi autorski tandem Jovan Peurača i Marko Djurašević Mahoni, koji su u poslednje vreme napisali dosta hitova, između ostalih pesme „Kršim, lomim“ i „Preventiva“, koje su hitovi u Hrvatskoj, Crnoj Gori i Bosni i Hercegovini.\nČitaj još Šokantan predlog muža ubijene pevačice!\nDuetska pesma nosi naziv „Kraljica noći“, a da li će se Rajović naljutiti na Ćemu zbog ovog preotimanja Dj-a i da li će doći do pravog sukoba ili ne, vreme će pokazati!\n« Parovi: Goca Božinovska plakala pred ukućanima (VIDEO)\nParovi: Produkcija spremila neviđeno iznenađenje! »


Brisel podstiče zapošljavanje u inostranstvu | EurActiv Srbija\nBrisel podstiče zapošljavanje u inostranstvu\nEvropska komisija je 21. maja pokrenula pilot projekat za lakše zapošljavanje mladih u inostranstvu unutar EU. Cilj je da se smanji nezaposlenost mladih uzrasta od 18 do 30 godina, koji u nekim slučajevima ne mogu da pronađu posao u svojoj zemlji, ali su njihove kvalifikacije i znanja traženi u nekom drugom delu EU. U pilot-projekat su uključene službe za zapošljavanje Nemačke, Španije, Italije i Danske, a namera je da se mreža službi za zapošljavanje svih zemalja članica EURES pretvori u panevropsku službu za zapošljavanje.\n"Neki mladi ne mogu da nađu posao u zemlji jer u njihovoj zemlji ne postoji potreba za tim sposobnostima, ali one su možda tražene u drugom kraju EU, naveo je Džonatan Tod (Jonathan Todd), portparol evropskog komesara za zapošljavanje Lasla Andora (Laszlo).\nZahvaljujući EURES-u prikupiće se podaci o traženim veštinama na tržištima rada četiri zemlje koje učestvuju u pilot projektu, kao i ponude za posao. "Za pokretanje pilot projekta već je pronađeno 2.000 ponuda", navode u Komisiji, uz napomenu da se očekuje da će u početnoj fazi 5.000 mladih dobiti posao. Pored mladih, koristi od ovoga će imati i sama tržišta rada i poslodavci jer će doprineti prevazilaženju raskoraka između ponude i potražnje poslova.\nProjekat je otvoren za sve vrste poslova i kvalifikacija. Mogu učestvovati svi mladi iz EU uzrasta između 18 i 30 godina, kao i preduzeća koja rade po pravilima EU.\nMladi će, pored prilika za zaposlenje, dobiti i finansijsku podršku za putovanje na razgovor za posao izvan svoje zemlje, u iznosu između 200 i 300 evra, kao i pomoć za preseljenje kada posao dobiju, u prosečnom iznosu od 900 evra. Sama mala i srednja preduzeća koja na ovaj način zaposle radnike van svoje zemlje mogu da dobiju između 600 i 900 evra za integraciju radnika, odnosno kurs jezika, obuku u oblasti poslovnih veština ili pomoć u traženju odgovarajuće kuće ili stana.\nZaposleni pored toga, pre odlaska na novi posao, mogu u svojoj zemlji da dobiju besplatnu obuku, pre svega iz oblasti veština komunikacije i prezentaciije.\nUslov za finansijsku pomoć je da je sklopljen ugovor na najmanje šest meseci sa platom u skladu sa standardima te zemlje.\nPlaniran je i drugi talas aktivnosti od kraja 2012. godine, sa budžetom od 3,25 miliona evra, za dodatnih 1.500 radnih mesta, dok budžet za treći talas u 2013. godini, za 2.000 radnih mesta, tek treba da bude potvrđen.\nPrema podacima državnih službi za zapošljavanje sa EURES portala, najtraženiji poslovi u aprilu bili su prodavci i promoteri u prodavnicama sa 28.700 radnih mesta u Velikoj Britaniji, 11.200 u Nemačkoj i 5.300 u Belgiji, kao i stručnjaci za finansije i trgovinu sa 27.000 u Velikoj Britaniji, 4.000 u Francuskoj i 3.200 slobodnih radnih mesta u Italiji. Na trećem mestu su osobe za održavanje kuće i usluge u restoranima sa 18.100 slobodnih radnih mesta u Nemačkoj, 8.100 u Austriji i 5.300 u Francuskoj, na četvrtom majstori za električne i elektronske instalacije sa 26.00 radnih mesta U Nemačkoj, 8.400 u Velikoj Britaniji a 1.600 u Austriji, a na petom su nova medicinska zanimanja poput homeopata, logopeda i stručnjaka za terapije očiju, mentalno neuravnoteženih i bolesnih.\n: Velika potražnja za negovateljicama u EU\n: Poljski radnik se vraća u domovinu


DS: Neophodno povećanje ekološke svesti i oslobađanje ekologije od politike | Autonomija\n"U Srbiji trenutno ugroženi svi segmenti životne sredine"\nPredsednik Resornog odbora za ekologiju Demokratske stranke (DS) Branimir Jovančićević poručio je danas da je smanjenje korišćenja uglja sa povećanom koncentracijom sumpora jedno od rešenja za smanjenje zagađenja vazduha, ali da je pored toga neophodno raditi na povećanju ekološke svesti građana, ali i oslobađanju životne sredine od politike.\nJovančićević je na konferenciji za novinare Odbora za ekologiju DS-a, rekao da su u Srbiji trenutno ugroženi svi segmenti životne sredine, i da je jedan od razlog za to nezainteresovanost društva za rešavanje tog problema.\n„Smanjenje uglja sa visokom koncentracijom sumpora jedan je od načina rešavanja problema zagađenja vazduha, ali je neophodno da se uporedo sa tim rešavaju i svi drugi problemi životne sredine“, rekao je Jovančićević.\nKazao je da životna sredina mora da se oslobodi od politike, i da je to prva oblasti u kojoj moraju da nadvladaju stručnjaci.\n„U nekoj budućoj, demokratskoj Vladi, životna sredina mora da bude definisana kao prioritetna aktivnost“, rekao je Jovančićević.\nPrema njegovim rečima, u Srbiji je neophodno povećanje ekološke svesti, uvođenje predmeta iz oblasti ekohemije od vrtića do univerzitetskog nivoa, ali i pooštravanje kazni.\nNaveo je i da izjave zvaničnika da zagađenje vazduha nije veće nego prethodnih godina predstavljaju apsurd, jer to znači da se za problem zna, ali da se ne pristupa njegovom rešavanju.\nPredsednik Demokratske stranke Zoran Lutovac rekao je da nema značajnije teme od opšteg zdravlja građana i da je neophodno ukazati na odgovornost vlasti koja je dužna da se bavi javnim poslovima, a ne da radi u sopstvenim interesima i za svoj račun.\nOn je naveo i da građani moraju da budu solidarni kada dođe do ugrožavanja javnih interesa i da budu zajedno u borbi prema onima koji su za ugrožavanje odgovorni.\nEkonomistkinja Vesna Petković rekla je da nakon sednice Vlade koja je održana zbog zagađenja „nismo dobili ništa, ni mere, ni rešenja“, već samo tim koji će da prati aktivnosti.\nNavela je da su najveći zagađivači termoelektrane koje sagorevaju ugalj, ali da država ne radi ništa kako bi ispunila međunarodne obaveze.\nSaobraćajni inženjer Slobodan Jaredić ukazao je da se zbog lošeg funkcionisanja saobraćaja u Beogradu putuje po sat i po vremena, umesto 20 minuta, što dovodi do veće potrošnje goriva, ali i većeg zagađenja vazduha.\n„Beograd je jedini grad koji nema fukncionalnu ni železničku ni autobusku stanicu“, rekao je Jaredić.\nOn je pozvao građane da dođu na protest večeras u 18 časova koji zbog zagađenja vazduha organizuje Inicijatova Ne davimo Beograd.


FUDBAL: Reprezentacija Srbije igra u Užicu | DRINA.INFO - Informativni portal zapadne Srbije i Podrinja\nFudbalski savez Srbije saopštio je da će reprezentacija Srbije odigrati prijateljsku utakmicu sa Kiprom na Gradskom stadionu u Užicu. Utakmica se igra 25. maja i biće prvi test izabranika selektora Radovana Ćurčića tokom majsko-junskog okupljanja koje je zakazano za 23. maj.\nIme drugog rivala poznato je od ranije, to je selekcija Rusije a taj susret igra se u Švajcarskoj, 5. juna. Narednih dana biće poznata još jedna selekcija sa kojom će Srbija, u sklopu naredne akcije najboljeg nacionalnog tima, odmeriti snage kako bi spremno dočekala duel sa Republikom Irskom, 5. septembra.\nGradski stadion Begluk bio je domaćin reprezentaciji i 2013. godine kada je odigrana revijalna utakmica sa ekipom sastavljenom u izboru novinara.\ngradski stadion, Kipar, reprezentacija, Srbija, Užice, fudbal\n« Humanitarni koncert Dejana Petrovića u Užicu\nPogled sa Sokolarice »


Povratak u škole: Rad u malim grupama | BIRN\nČlanovi Kriznog štaba za borbu protiv virusa korona smatraju da bi škole u Srbiji trebalo da budu zatvorene do 31. maja i da je na Ministarstvu prosvete da osmisli načine na koji će obrazovne institucije raditi posle tog datuma.\nMinistar prosvete Mladen Šarčević u razgovoru za BIRN kaže da će držanje predavanja na daljinu biti završeno do kraja maja i da je njegovo ministarstvo razvilo desetak mogućih scenarija o daljem radu škola koji čekaju da budu odobreni. Ministar će sutra obavestiti javnost o detaljima plana.\nZbog uvođenja vanrednog stanja, škole u Srbiji ne rade od 17. marta od kada se nastava organizuje onlajn i putem javnog servisa.\nGovoreći na današnjoj konferenciji za novinare, član Kriznog štaba dr Predrag Kon objasnio je da je 31. maj adekvatan termin za prekid obustave nastave na daljinu “jer se tada najmanje očekuje da će biti prisutan virus”.\n“U nadležnosti Ministarstva prosvete je da odredi kada će i kako škole raditi, kako će se završavati školska godina, ispitivanje, ocenjivanje i tako dalje”, objašnjava dr Kon. On naglašava da je najvažnije da u školu dolaze samo zdrava deca, dok bi ona koja imaju bilo kakve tegobe trebalo da ostanu kod kuće.\nMinistar Šarčević u razgovoru za BIRN ističe da ministarstvo pravi protokole za sve situacije.\n“Nastava na daljinu će biti završena do kraja maja, a od prvog juna pokrećemo neke druge procese, jer škola nije samo nastava. Neko mora da zaključi ocene, a neko završne ispite”, kaže Šarčević.\nOn kaže da se neće cela odeljenja vraćati odjednom u škole, tako da u razredima neće biti velikih grupa od 20 ili 30 učenika. Ministar objašnjava da su se maturanti u pojedinim evropskim zemljama vratili u škole zbog završnih ispita i ocenjivanja, ali napominje da će se kod nas školska godina završiti drugačije, odnosno bezbednije.\nSa konkretnim procedurama ministar prosvete trebalo bi da izađe već sutra, ali kako kaže ne zavisi sve samo od Ministarstva prosvete.\n“Recimo, sa Fakultetom organizacionih nauka radimo na softveru za proveru završnog ispita i taj softver mora da se sinhronizuje. Zato nije tako lako da vam odgovorim odmah koje ćemo sve mere da preduzmemo, ali su svi scenariji spremni”, objašnjava Šarčević.\nNa pitanje BIRN-a da li će nastava i ispitivanje učenika biti online ili uživo po grupama, ministar Šarčević kaže da će to zavisiti od situacije do situacije.\n“Ako dete ima jedinicu, logično je da će doći da odgovora uživo. Ako je to priprema za prijemni, a mi ponudimo onlajn i uživo u manjim grupama, onda će roditelj ili đaci moći da biraju šta je njima bolje”, kaže ministar.\nMinistar objašnjava da nastava za apsolvente i studente na fakultetima gde je praktična nastava sastavni deo studija počinje od 18. maja uz poštovanje svih epidemioloških mera.\nAprilski rok, koji je odložen zbog virusa, visokoškolske ustanove će moći da organizuju kako njima odgovara.\n“U aprilskom roku nema puno studenata, ispod 30 odsto, tako da će profesori na fakultetima ispite najverovatnije zakazivati pojedinačno sa studentima”, objašnjava ministar.


Naslov: Upoznaj Srbiju sa broda Čet 17 Maj 2012 - 21:41\nTuristička agencija "Kstarenja Srbijom" najavila je da će tokom leta promovisati tri grupe izleta u kojima će spojiti istorijske spomenike sa prirodnim lepotama Srbije i interesantnim ugostiteljskim sadržajima.\nIzlet u pravcu Đerdapa predviđa da turisti obiđu Đerdapsku klisuru, mesto gde Dunav probija ogromni planinski masiv kao i mesta gde je Dunav najširi i najuži, najdublji i svakako najlepši. U planu je i poseta Smederevu - staroj prestonici Srbije i jednoj od najvećih tvrđava u Evropi.\nTuristi će videti i Viminacium - rimski grad i vojni logor, Srebrno Jezero, Golubačku tvrđavu, Lepenski vir i Kapetan Mišin breg - eko -etno centar sa fantastičnom galerijom pod vedrim nebom.\nNa pravcu Fruške Gore turisti će posetiti Karađorđevo - najveću ergelu na Balkanu, sa muzejom ergele i hipodromom, a postoji i mogućnost vožnje fijakerom ili jahanja konja. Tu su i Novi Sad sa Petrovaradinom, Sremski Karlovci - mesto srpske istorije i duhovnosti, Stražilovo - kolevka srpskog romantizma.\nNa tom pravcu je i "fruškogorski Atos" gde je na prostoru od 50 kilometara širine 10 dužine smešteno 16 srpskih pravoslavnih manastira. Ta kulturno -istorijska celina utvrđena je kao kulturno dobro od izuzetnog značaja za Republiku Srbiju i predložena za upis na svetsku listu baštine UNESKO-a.\nNa izetima u pravcu Šumadije turisti će se kretati Karađorđevim stopama, obićiće Aranđelovac - grad belog mermera, mineralnih voda, gline i očuvane prirode, kao i srce Šumadije Topolu -prestonicu ustaničke Srbije i Oplenac - čuveno vinogorje i mauzolej srpske kraljevske porodice.\nTu su i manastir Pokajnica, koji je podigao Vujica Vulićević u znak pokajanja za ubistvo svoga kuma, srpskog vožda Karađorđa, a izgrađen samo od drveta. Turisti će videti i Radovanjski lug - mesto na kome je Karađorđe ubijen i etno selo Moravske konake.\n» U Atlantskom okeanu nađena olupina broda sa 200 tona srebra


Foto: Ilustracija | Slovačka deportovala 24 radnika iz Srbije, radili na crno\nTanjug 14.02.2018 21:42\n"Zbog kršenja propisa o boravku i rada na crno 24 državljanina Srbije su protjerani, administrativno, bez zabrane ponovnog ulaska u zemlju, a dat im je rok od 30 dana da napuste Slovačku", rekao je portparol slovačke policije Denis Balogov.\nU kontroli u gradu Senica, gdje se takođe nalaze preduzeća koja zapošljavaju strane radnike sa Balkana, provjereno je 48 srpskih radnika i 21 državljanin Bosne i Hercegovine, ali je tamo zbog manjih nepravilnosti izrečeno samo 10 prekršajnih kazni.\nSlovački parlament usvojio je ovog mjeseca izmjene propisa kojima će se olakšati zapošljavanje srpskih i radnika iz trećih zemalja u četiri regiona Slovačke, gdje je nezaposlenost ispod pet odsto i gdje fabrike na domaćem tržištu ne mogu da nađu dovoljno ljudi.\nRiječ je o regionu Bratislave, Trnave, Žiline i Njitre, gdje je koncentrisana i automobilska industrija.\nOd ljeta Slovačka će napraviti spisak profesija u kojima slovačkoj privredi nedostaju radnici i olakšaće zapošljavanje ljudi iz Srbije, Ukrajine i Vijetnama.\nU fabrici udio "gastarbajtera" neće smjeti da pređe 30 odsto zaposlenih, a fabrike su dužne da ih zaposle po istim uslovima i uz istu platu kao i slovačke radnike.\nSlovačka posao rad na crno Srbija BiH


Fizička i logička bezbednost\nMX 1100 sistem nudi više nivoa zaštite kako bi se smanjio rizik od falsifikovanja i krađe. Logička bezbednost štiti podatke korisnika kartice i podatke proizvodnje, dok fizička bezbednost smanjuje moguučnost pristupa kontrolama sistema, pristupa karticama na ulazu i izlazu iz sistema.\nSoftever za kontrolu sistema\nCentralizovan sistem kontrola i intuitivan interfejs omogućava operateru da lako kontroliše sve funkcije sistema - unos podataka, pripremu posla, izgled kartice, okruženje proizvodnje, greška/ponovna štampa i reviziju celog procesa.\nIspisujte i verifikujte do tri traga podataka simultarno na ID-1 ili mini karticama. Fleksibilno montiranje glava za enkodiranje koje pokrivaju širok spektar potreba za enkodiranjem. Sistem omogućava čitaj/pogledaj i čitaj/verifikuj funkciju čime se automatizuje personalizacija. Podržava sve ISO, AAMVA i JIS formate enkodiranja sa standardnim koercitivnim zahtevima.\nPersonalizujte smart kartice sa fleksibilnim, visoko kvalitetnim i sigurnim sistemom. Arhitektura sistema prilagođena je kontaktnim i bez kontaktnim smart karticama čime je omogućeno izdavaocu da se prilagodi različitim tipovima kartica.\nŠtampa u boji u jednom koraku\nŠtampa punog kolora, 300dpi forografija, grafika , logoa i slika direktno na kartici koristeći difuzioni termalni transfer(D2T2) tehnologiju. Sistem omogućava štampu skoro od ivice do ivice i daje kvalitetan otisak sa malim utroškom boje . Štampa u boji u jednom koraku uključuje i vaš izbor topcoat-a ili Dura Gard laminacije.\nIzbor pre-konfigurisanog sistema\nProvereno rešenje od pouzdanog partnera\nKompletno rešenje kartica-koverta


Izvor: RTS, 14.Dec.2018, 20:31\nFrancuski predsednik Emanuel Makron izjavio je da povlačenje sporazuma o Bregzitu ne može biti tema pregovora i da britanski parlament treba da napravi sledeći potez.\nMakron je ovo saopštio nakon Samita EU i sastanka "jedan na jedan" sa britanskom premijerkom Terezom Mej, koja je tokom Samita u Briselu zatražila pomoć evropskih lidera kako bi pridobila parlament za sporazum, prenosi AP.\nPredsednik >> Pročitaj celu vest na sajtu RTS << Francuske je bio izričit da je sporazum koji je postignut jedini moguć i da dalji pregovori nisu mogući, a da britanski parlament treba da donese odluku da li ga prihvata ili ne.\nOn je dodao i da su evropski lideri voljni da razjasne i razgovaraju o sporazumu i da su oni tokom Samita pokušali da razbiju "fantazije" o navodnoj rezervi za irsku granicu.\nManje od četiri meseca pre nego što Britanija treba da napusti EU, premijerka Tereza Mej odložila je ove nedelje glasanje u parlamentu o svom sporazumu sa Briselom, nakon što je priznala da bi doživeo težak poraz.\nBlic: Makron: Tačka na sporazum o Bregzitu, na potezu parlament Velike Britanije


Vasić: Vašington podržava napore Srbije\nLjubica Vasić, pomoćnica ministra spoljnih poslova Srbije.\nSAD podržavaju Srbiju na evropskom putu i prepoznaje korake koji je vlada Srbije preduzela kako bi obezbedila datum za početak pregovora, izjavila je pomoćnica ministra spoljnih poslova.\nSAD podržavaju Srbiju na evropskom putu i prepoznaje korake koji je vlada Srbije preduzela kako bi obezbedila datum za početak pregovora sa EU, izjavila je u Vašingtonu Ljubica Vasić, pomoćnica ministra spoljnih poslova Srbije. U toku posete Sjedinjenim Državama, ona će razgovarati sa članovima kabineta potpredsednika Džozefa Bajdena, predstavnicima Stejt Departmenta i nevladinih organizacija, a održala je i predavanje u centru Vudro Vilson o izazovima sa kojima se Srbija suočava na putu ka EU.\nPosle napretka koji je Srbija načinila u reformama, borbi protiv korupcije i razvoju regionalne saradnje, mnogi strateški partneri u EU veruju da Srbija zaslužuje datum za početak pregovora, izjavila je u Vašingtonu Ljubica Vasić. Ona dodaje da i SAD podržavaju Srbiju u tim nastojanjima, i prepoznaju napore načinjene u normalizaciji odnosa sa Prištinom i postizanju briselskog sporazuma. Vasić kaže da je, zahvaljujući svojoj otvorenosti u pregovorima, vlada Srbije stekla kredibilitet, i da je to pozitivno ocenjeno i u Vašingtonu.\n„Takodje bih istakla da je američka vlada prepoznala borbu protiv korupcije i organizovanog kriminala kao važan korak ka primeni reformi, to je prvi korak ka uspehu koji nas vodi ka EU, i upravo na osnovu implementacije svih reformi mi možemo da se pozovemo na pravilnu implementaciju plana za Briselski sporazum", kaže Ljubica Vasić.\nVasić je istakla da Beograd "neće prihvatiti ništa što nije napisano u briselskom dogovoru", te da je potrebno više vremena za implementaciju plana zbog ozbiljnosti tog posla. Ona je navela da je, posle nedavne posete Briselu, ministar Ivan Mrkić uveren da će Srbija u junu dobiti zeleno svetlo za početak pregovora.\n„Datum će dati politički podsticaj zemlji a imaćemo mogućnost da radimo na jačanju kapaciteta, korišćenju tog infrastrukturnog i regionalnog pristupa. Pokazali smo zrelost i u regionalnoj saradnji i to je prepoznato kako u EU tako i u SAD, tako da je vlada Srbije zaista zaslužila da bude nagradjena za sve što je uradila u proteklom periodu.“\nVasić je odgovarala i na pitanja publike u Vudro Vilson Centru, koju je zanimalo kakvo je raspoloženje gradjana u pogledu pridruživanja Evropskoj uniji, da li postoji razmena iskustava u regionu, kako Srbija podnosi administrativne troškove procesa usaglašavanja sa evropskim zakonodavstvom, te kako bi se eventualni ulazak u Uniju odrazio, na primer, na srpske poljoprivrednike. Ona je je istakla da vlada razvija projekte na lokalnom nivou, kako bi se gradjani informisali i pripremili za trenutak pridruživanja Uniji. Takodje, u javnosti se razvija svest da prijem u EU nije važan samo zbog kredita i investicija, već zbog uspostavljanja vladavine zakona i stabilnih, funkcionalnih institucija u koje gradjani imaju poverenja, zaključila je Ljubica Vasić.


Zvezda izgubila od Hanovera posle preokreta Fudbal Vest Srbija Sport\nPočetna Strana Fudbal Crvena zvezda\nZvezda izgubila od Hanovera posle preokreta\nFudbaleri Crvene zvezde su poraženi u poslednjoj pripremnoj utakmici pred novu sezonu od nemačkog prvoligaša Hanovera rezultatom 2:3.\nCrveno-beli su posle pobede nad Krškom sa 2:0 na jako dobar način počeli i utakmicu u Ptuju protiv Hanovera i već posle 12 minuta su imali prednost od dva gola. Strelac oba gola za Zvezdu je bio Nenad Gavrić. On je prvi gol dao posle odbijene lopte, posle udarca Vukana Savićevića u četvrtom minutu, da bi prednost udvostručio u 12. posle asistencije Darka Lazovića sa desnog boka.\nIpak, igrač utakmice je Artur Sobijeh, koji je postigao het-trik. On je u 25, 38. i 81. minutu dao golove za nemačkog bundesligaša. Utakmica u Ptuju je odigrana pred punim tribinama, a najveći aplauz je dobio povratnik u ekipu Crvene zvezde Nejc Pečnik, koji je u drugom poluvremenu ušao u igru. Pečnik, reprezentativac Slovenije, juče je sa čelnicima beogradske ekipe dogovorio nastavak saradnje na još dve godine.\nTrener fudbalera Crvene zvezde Nenad Lalatović rekao je da je možda i dobro što su njegovi izabranici poraženi od Hanovera u kontrolnoj utakmici.\n"Možda je i dobro što nam se desio poraz, treba da vidimo i sve slabosti i da ih ispravimo. Imali smo sjajan ulazak u utakmicu i rano vođstvo od dva gola, a u tom trenutku su nam nedostajale njihove glave, da se zamenimo i da mi budemo Nemci pa da rutinski privedemo utakmicu kraju, odnosno postignemo još neki gol", izjavio je Lalatović.\nTrener crveno-belih ocenio je da je ekipa posebno pala u igri nakon prvog primljenog gola i da je tada uzdrmano i samopouzdanje.\n"Idemo dalje, najvažnije je da budemo spremni za ono što nas očekuje 9. avgusta na otvaranju sezone u Superligi Srbije i pobeda nad niškim Radničkim, što je naša obaveza. Podsećam već sada da Crvena zvezda u poslednjih 12 godina ima samo dve pobede u prvom kolu", rekao je Lalatović.\nOn je dodao da nije preterano razočaran porazom od Hanovera, s obzirom na kvalitet i renome protivnika.\n"Igrom u većem delu meča sa Nemcima mogu da budem zadovoljan, pokazali smo dosta i u porazu, međutim, ne i onim kako smo delovali nakon primljenog gola. Konačno, pokazali smo kvalitet u duelu sa timom iz Bundeslige, ali jasno je da su igrači umorni. Siguran sam da će biti mnogo bolje kada počne prvenstvo", konstatovao je Lalatović.\nOn je rekao da u glavi već ima postavu koja će istrčati na Marakanu protiv Radničkog.\n"Lomim se oko dva ili tri imena, ali generalno već znam tim za utakmicu protiv Radničkog", zaključio je Lalatović.\nFudbaleri Crvene zvezde se vraćaju u Beograd sutra, posle drugog dela priprema u Sloveniji.\nSrbija Sport - 23:25 29/07/2014


Beta\t 19. jula 2016. 21:00\nBajer je prošle nedelje povećao svoju ponudu za preuzimanje Monsanta sa 62 milijarde dolara na oko 65 milijardi dolara ili 125 dolara po akciji. To bi bilo najveće preuzimanje u istoriji nemačkog preduzeća.\nKompanija Monsanto je saopštila da je revidirana ponuda neodgovarajuća, isto kao što je navedeno za prvu ponudu. Monsanto, sa sedištem u Sent Luisu, naveo je da ostaje otvoren za razgovore sa Bajerom i drugima oko mogućeg dogovora.\nBajer je saopštio danas da je razočaran drugim odbijanjem ponude.\n“Revidirana ponuda za kupovinu u gotovom je odlična prilika i predstavlja sigurnu vrednost za akcionare Monsanta koja bi stigla u jeku loših poslovnih pokazatelja i revidiranja srednjoročnih izgleda Monsanta na dole”, navodi se u saopštenju Bajera koji je ipak dodao da se raditi na daljim pregovorima.\nStrahuje se najviše da će Bajer na taj način da uvede genetski modifikovane kulture u Evropu, gde se one jako malo gaje, kao i da bi se mogao promeniti stav nemačke vlade o Monsantovom pesticidu Raundap, za koji se sumnja da je kancerogen zbog čega se u EU raspravlja o njegovoj eventualnoj zabrani.


Meklaren otpušta 1.200 radnika - Sportske.net\nMeklaren grupa otpustiće oko 1.200 radnika zbog krize izazvane pandemijom korona virusa medju kojima i 70 zaposlenih iz ekipe Formule 1.Kompanija zapošljava oko 4.000 ljudi, a od 1.200 ljudi koji su višak, većinom su iz Velike Britanije.\nČekamo transfer godine u Formuli 1 - Gde će Fetel?Moguće održavanje trka na Silverstonu uprkos pravilima o karantinuNema VN Velike Britanije?F1 - Nije izvodljivo bez navijača?!Fetel napušta Ferari, dali i Formulu 1?\nMeklaren je saopštio da je "ozbiljno pogođen krizom" i da je kompanija naporno radila kako bi smanjila troškove i izbegla otpuštanja."Ali, sada nemamo drugog izbora, već da smanjimo našu radnu snagu", rekao je izvršni direktor Pol Volš, preneo je Bi-Bi-Si (BBC).\nKompanija koja se bavi proizvodnjom automobila radi iz Vokinga, a ima i svoj tehnološki centar u Šefildu.\nU ekipi Formule 1 u Meklarenu radi oko 800 ljudi, a očekuje se da će njih 70 biti otpušteno.


Kovačević: Ugovor sa “Tošibom” značajan za energetski sistem Srpske | ENERGETIKArs.com\nNalazite se na Home » Energetika » Kovačević: Ugovor sa “Tošibom” značajan za energetski sistem Srpske\nKovačević: Ugovor sa “Tošibom” značajan za energetski sistem Srpske\nObjavljeno: 13:59, 29. Oktobra 2013.\nBANJALUKA, Ministar industrije, energetike i rudarstva Republike Srpske Željko Kovačević izjavio je da je velika čast dolazak u Republiku Srpsku kompanije “Tošiba” iz Đenove sa najsavremenijim tehnologijama u energetskom sektoru.\n“To je velika čast da Republika Srpska, `Elektroprivreda Republike Srpske` bude nosilac tehnološkog razvoja u energetskom sektoru na ovim prostorima”, rekao je Kovačević.\nOn je istakao da je ugovor preduzeća “Elektrokrajina” i “Tošiba transmišin i distribjušn Evropa S.P.A.” iz Đenove o sanaciji distributivne mreže i proširenju postojećeg sistema za daljinsko očitavanje brojila i upravljanje potrošnjom /AMM sistema/ veoma značajan za energetski sistem Republike Srpske.\nKovačević je nakon potpisivanja ugovora rekao da Vlada Republike Srpske podržava i da će podržavati ovaj projekat, radi smanjenja distributivnih gubitaka i sanacija ditributivne mreže, a sve s ciljem kvalitetnijeg snabdijevanja električnom energijom potrošača.\nOn je naglasio da uvođenje savremene tehnologije neće dovesti do poskupljenja električne energije. Kovačević je rekao da je cilj uvođenja novih tehnologija isključivanje ljudskog faktora u distributivnim gubicima, odnosno krađi električne energije.\n“Cijena električne energije u Srpskoj je najniža u regionu”, rekao je Kovačević i dodao da će se u narednom periodu tražiti mogućnosti da cijena električne energije bude nešto veća.\nGeneralni direktor “Elektroprivrede Republike Srpske” Branislava Milekić, koja je prisustvovala potpisivanju ugovora, istakla je da “Elektroprivreda” godišnje u distributivna preduzeća investira oko 40 do 50 miliona KM.\nOna je navela da su 2006. godine na nivou “Elektroprivrede Republike Srpske” gubici iznosili 19,6 odsto, dok su za devet mjeseci ove godine distributivni gubici iznosili 12,73 odsto.\nMilekićeva je istakla da se rezultati investicija i niza mjera koje se primjenjuju ogledaju u poboljšanju kvaliteta snabdijevanjem električnom energijom potrošača, sigurnosti isporuke električne energije, te u smanjenju distributivnih gubitaka.\nOsvrćući se na projekat sanacije distributivne mreže i proširenje postojećeg sistema za daljinsko očitavanje brojila i upravljanje potrošnjom, Milekićeva je rekla da će on omogućiti kvalitetniju i sigurniju isporuku električne energije i uvođenje novih i savremenih tehnologija.\nMilekićeva je rekla da će ovaj projekat omogućiti primjenu još jednog projekta, “skada sistema”, koji će omogućiti sa jednog mjesta monitoring i upravljanje energetskim objektima za prvu fazu na 35-kilovoltnim postrojenjima.\n“Daljom primjenom tog projekta omogućiće se automatsko upravljanje mrežom trafostanicama i ukupnim distributivnim postrojenjima u našim zavisnim preduzećima”, rekla je Milekićeva.\nOna je navela da se uz podršku Vlade Srpske, te zahvaljujući investitorima kao što je “Tošiba” iz Đenove, i uz podršku međunarodnih finansijskih institucija i Investiciono razvojne banke omogućava osavremenjavanje načina distribucije električne energije, a da se smanjenjem distributivnih gubitaka i boljim upravljanjem potrošnje obezbjeđuje vraćanje investicija. Srna\nTags: branislava milekic,elektrokrajina,tosiba,ugovor,zeljko kovacevic


Nad Češkom će leteti američki špijunski dronovi - 01.12.2016, Sputnik Srbija\nNad Češkom će leteti američki špijunski dronovi\nOd 1. januara 2017. godine nad teritorijom Češke Republike leteće američke bespilotne špijunske letelice Global houk (Global Hawk). Saglasnost je još krajem... 01.12.2016, Sputnik Srbija\n© AP Photo / Matt RourkeAmerički dron\nOd 1. januara 2017. godine nad teritorijom Češke Republike leteće američke bespilotne špijunske letelice Global houk (Global Hawk). Saglasnost je još krajem oktobra potpisao kabinet češkog ministara. Tokom preleta dronova snaga NATO-a, oružje će biti deaktivirano, ali će i predajnici biti isključeni.\nTrenutno se priprema dokument koji će regulisati tehnički deo realizacije ovih preleta od kojih će svaki biti unapred usaglašen sa češkom Vladom. „Mi smo deo NATO-a, dronovi Alijanse štite i našu teritoriju“, izjavio je češki ministar odbrane Martin Stropnjicki, pokušavajući da izbegne dodatna pitanja u vezi sa otvaranjem češkog neba za prelete američkih dronova, počevši od 1. januara 2017. godine. Ove leteće uređaje NATO koristi inače za nadgledanje teritorija koje sada kontroliše DAEŠ u Siriji i u Iraku.\n13 Septembar 2016, 10:33\nDa li će Češka biti bezbednija sa dronovima Global houk nad glavom?\nRukovodilac „Udruženja čeških rezervnih vojnika za mir“, specijalista PVO, potpukovnik Ivan Kratohvil kaže za Sputnjik da Martinu Stropnjickom bolje stoji uloga ministra kulture, a ne ministra odbrane.\n„Imajući u vidu da je Stropnjicki glumac po profesiji, on odlično glumi tokom svojih nastupa i kad daje izjave. Ali, ako govorimo o profesionalizmu, iskreno govoreći, on ne zna o čemu govori“, dodao je on.\nPrema njegovim rečima, preleti vojne tehnike inostranih država nad teritorijom Češke Republike su pod kontrolom vlade i parlamenta države, dok je stvar komplikovanija kada je reč o preletima dronova-bespilotnih letelica.\n„Oni mogu drastično da ugroze bezbednost običnih civilnih letova. Glavni problem nije čak ni u tome što će biti isključni transponderi, odnosno predajnici (koji omogućavaju radarima da detektuju letelicu). Često pilot uopšte ne može da utvrdi da li su isključeni sistemi optičkog video-nadzora kojima su opremljeni dronovi“, objašnjava on za Sputnjik.\n27 Avgust 2016, 09:57\nGlavni problem koji se javlja u vezi sa preletima dronova se sastoji u mogućem narušavanju Međunarodnog ugovora o civilnoj avijaciji (ICAO), čije su odredbe univerzalno i globalno prihvaćene. Ovaj ugovor predviđa da svaki avion, odnosno letelica, tokom leta mora imati uključen transponder, to jest predajnik, bez kojeg nijedan kontrolor leta ne sme da dopusti da se avion vine u vazduh.\n„Praktično svim sistemima vazdušne bezbednosti na letovima civilnog vazduhoplovstva najvažnije su informacije koje odašilje predajnik. Letovi dronova, kojima upravljaju sa zemlje iz malog nemačkog grada i američke vazduhoplovne baze Ramštajn, sa isključenim predajnicima, možemo uporediti sa slučajem kada po najprometnijem auto-putu u zemlji trči uplašeni jelen. Sada se radi na pripremi tehničkog ugovora koji bi tačno regulisao pravila letenja dronova“, govori Kratohvil.\nČeški specijalista PVO i potpukovnik Kratohvil objašnjava da pojava dronova nad teritorijom Češke može označavati pripremu za sprovođenje vojnih dejstava na teritoriji ove države. Zato se potpukovnik pita protiv koga to žele SAD da ratuju u Češkoj.


StandUpFest 2016 - Domino Magazin\nNaslovna PopArt Pozorište StandUpFest 2016\nGlavni program odvija se 7. i 8. oktobra u Velikoj Dvorani Doma Sindikata, dok je za prateći program 6. i 9. oktobra rezervisan klub Ben Akiba. Kao i svake godine, na festivalu učestvuju neki od najboljih komičara iz Srbije i regiona, sa novim, neizvođenim nastupima. Prvog dana festivala u klubu komedije Ben Akiba, održaće se Otvoreni mikrofon za sve koji žele da se bave stand up komedijom. Potragom za novim kolegama otvorićemo festival, a zatim prelazimo u Dom Sindikata, gde nastupaju komičari koji pune sale širom regiona. Međunarodno veče, 8. oktobra, na programu ima dve najbolje komičarke iz Hrvatske i Slovenije, ali i gosta iz Velike Britanije.\nProdaja karata počinje 1.septembra.\nPrethodni članakDosta strašna reklama\nSledeći članakJames Franco producira i režira film


NATO pakt : Južne vesti\nGradski forum: Srbija će biti član NATO, ali možda bude prekasno\n17:04, 23. 11. 2018.\nSrbija neće imati drugu mogućnost negoli da se pridruži NATO, ali je važno da to ne bude kasno, navode učesnici drugog niškog Gradskog foruma o evroatlantskim integracijama, a ističu i da je ova vojno-politička organizacija nije “univerzalni lek”, ali je važna pretpostavka ekonomskog razvoja Srbije.\n"Vojna neutralnost alibi za nekonzistentnu politiku"\n19:24, 14. 10. 2018.\nPredsednik Upravnog odbora Beogradskog centra za bezbednosnu politiku Miroslav Hadžić bio je gost emisije "Kvaka 23" i govorio o oprečnim stavovima, izjavama i postupcima srpskih zvaničnika, kada je reč o spoljnoj politici, Evropskoj uniji, a posebno o NATO-u.\n00:14, 28. 7. 2018.\n20:34, 14. 6. 2018.\nKako će sukobi i netrpeljivosti među pojedinim državama na svim stranama sveta uticati na Srbiju, u emisiji "Zumiranje" govorili su izvršni direktor Centra za međunarodnu saradnju i održivi razvoj Zdravko Ponoš i poslanik i urednik u "Novoj srpskoj političkoj misli" Đorđe Vukadinović.\n13:06, 12. 12. 2017.\nGrupe stručnjaka iz iračkih ministarstava odbrane i unutrašnjih poslova, kao i iz antiterorističke službe te bliskoistočne zemlje nalaze se na obuci u Nišu. Trening izvode NATO instruktori u saradnji sa srpskim, traje 3 nedelje, a krenuo je početkom decembra.\nKodirektor Srpsko-ruskog humanitarnog centra Bojan Glamočlija pozvao je u posetu komandanta vojske SAD za Evropu Bena Hodžisa, samo nekoliko dana nakon što je ovaj američki general tvrdio da Centar u Nišu nije humanitarni, da je sve to fasada i da bi voleo da dobije poziv da ga poseti.\nStoltenberg: Srbija sama odlučuje o diplomatskom statusu Rusa u Nišu\n10:28, 14. 11. 2017.\nGeneralni sekretar NATO pakta Jens Stoltenberg prepušta Srbiji odluku da li će osoblje Srpsko-ruskog humanitarnog centra u Nišu, na njenoj teritoriji, imati diplomatski status i imunitet.\nDan sećanja na stradale u NATO agresiji obeležen u Grdelici\n14:07, 24. 3. 2017.\nKod železničkog mosta sa spomen-obeležjem u Grdeličkoj klisuri, gde su 12. aprila 1999. godine NATO avioni pogodili putnički voz, održana je centralna državna ceremonija Dana sećanja na stradale povodom 18 godina od početka NATO agresije na tadašnju Jugoslaviju. Venci žrtvama položeni i u Vranju i Prokuplju.\nSkoro hiljadu Nišlija na anti-NATO protestu (foto)\n18:19, 4. 3. 2016.\nNa protestu, koji su zbog sporazuma Srbije i NATO o saradnji u oblasti logističke podrške, organizovali “Srpski sabor Zavetnici” i “Patriotski pokret Srbije”, na Trgu kralja Milana okupilo se oko 1.000 Nišlija.\nDikić poziva na "Anti-NATO" protest u petak u Nišu\n12:38, 1. 3. 2016.\nSa porukom “Kada zakon postane nepravda - otpor je naša dužnost” Patriotski pokret Srbije, koji predvodi bivši komandant Žandarmerije Bratislav Dikić, organizuje protest 4. marta od 16 sati na niškom Trgu kralja Milana.\n„Ne u NATO“ dva puta u Leskovcu\n20:42, 28. 2. 2016.\nAktivisti Srpske narodne partije i Demokratske stranke Srbije organizovali su dve zasebne akcije u centru Leskovca protiv učlanjenja Srbije u NATO.\nVulin obećao privilegije Rusima, DSS protiv NATO sporazuma\n09:03, 22. 2. 2016.\nDok je Zakon o potvrđivanju sporazuma Srbije sa NATO paktom niški odbor Demokratske stranke Srbije u znak protesta izveo na ulicu, ministar Aleksandar Vulin je u Nišu obećao predstavnicma Srpsko-ruskog humanitarnog centra da i njih čekaju privilegije.


Radnici ponovo blokirali put Niš-Priština, saobraćaj u prekidu više od 3 sata! – Gerila\nGerila > Društvo > Radnici ponovo blokirali put Niš-Priština, saobraćaj u prekidu više od 3 sata!\nobjavljeno na Jun. 28, 2019 u 7:16 pm\nDuže od 3 sata trajala je blokada državnog puta Niš – Priština na izlazu iz Kuršumlije, koji su blokirali poverioci ŠIK Kopaonika i građani ove opštine, a tokom protesta napravljena je kilometarska kolona iz jednog i drugog pravca. Saobraćaj je normalizovan nešto posle 15 sati, nakon što je, kako tvrde učesnici protesta, direktor BIA Bratislav Gašić u telefonskom razgovoru jednom od organizatora protesta obećao sastanak i razgovor predstavnika štrajkača sa predsednikom države Aleksandrom Vučićem.\nPROČITAJTE JOŠ: FIRME POVEZANE SA ORBANOM, VUČIĆEM I BRNABIĆ RADE RASVETU ŠIROM SRBIJE!\nDirektor BIA Gašić pozvao je i zamolio nas da odblokiramo put, a da će sastanak biti organizovan naredne nedelje. Gašić je rekao da je njega lično Vučić pozvao i rekao mu da nam prenese poruku. Razumni smo ljudi, nikom nije u interesu da blokira saobraćaj i kretanje ljudi, ali nećemo odustati dok nam se problem ne reši – kaže jedan od poverioca i učesnik današnje blokade puta.\nUkoliko do sastanka ne dođe u narednih 7 do 10 dana, oni će ponovo, kako kaže, i u još većem broju organizovati novo okupljanje i blokadu saobraćaja.\nVeć smo jednom oko mesec dana na ovom mestu blokirali saobraćaj u znak upozorenja. Kako do danas niko nije želeo da razgovara sa nama, nastavili smo protest. Imamo još strpljenja i nadamo se da će nas predstavnici vlasti uzeti za ozbiljno i da će početi da razgovaraju. U suprotnom, mi ćemo opet biti na ovom mestu – kažu učesnici blokade.\nGrađani i privatna preduzeća koji su nekada sarađivala sa “Kopaonikom” sada su na rubu egzistencije ili su ugašena jer im zarađene pare nisu isplaćene, tvrde učesnici blokade, a država ćuti na činjenicu da svi imaju pravosnažna sudska rešenja.\nUčesnici blokade traže da im se u najkraćem roku isplate dugovanja koja iznose preko 2 miliona evra. Podsećaju da je u prethodnom periodu država na ime pomoći ŠIK Kopaoniku dala oko 20 miliona evra, da je taj novac uzalud potrošen i da dug poveriocima nije isplaćen.\nInače, na današnjem okupljanju nije bilo incidenata. Policija je bila prisutna, ali nije branila blokadu puta.\nPodsetimo, pre 2 meseca poverioci ŠIK Kopaonik su se okupili ispred opštinske zgrade u Kuršumliji, a zatim prošetali do nekadašnje fabrike kako bi ukazali na svoj problem, koji do danas nije rešen.\nTagovibata gašićblokada putablokada puta niš prištinajug srbijekuršumlijaradniciradnička pravašik kopaonik


Srbija po ekonomskim parametrima za deset godina u EU\nBeta\t 9. juna 2015. 10:12\nSrbija bi, na osnovu ekonomskih parametara, za deset godina mogla da bude članica Evropske unije, ocenio je šef kancelarije u Briselu nemačkog Instituta za međunarodne odnose i bezbednost Dušan Reljić.\nOn je na Ekonomskom samitu Srbije u Beogradu kazao da ne treba očekivati da će Srbija za pet ili sedam godina ući u EU, već možda za deset godina, i da taj period treba u najvećoj meri iskoristiti za privredni razvoj.\nZemlje Zapadnog Balkana, po njegovim rečima, pogođene su porastom siromaštva i raslojavanja stanovništa, i da EU treba da im pomogne u ekonomskom oporavku.\n“U celom regionu nacionalna bezbednost je najviše ugrožena ekonomskim nedostacima i perspektivama”, istakao je Reljić.\nOn je ocenio da od Rusije, Kine i Turske ne treba očekivati velike investicije na Zapadnom Balkanu, navodeći da Rusija nema ekonomski interes da ulaže u region koji je u sferi uticaja EU, a da su za Kinu to sitne cifre.\n“Uticaj tih zemalja na ekonomiju regiona je sitan u odnosu na stepen povezanosti regiona sa EU”, kazao je Reljić.\nOn je ukazao da zemlje regiona treba da traže dodatni novac iz EU za ulaganje u infrastrukturu\ni da se uključe u što većoj meri u nemački i italijanski proizvodni lanac, jer su te dve zemlje najviše ekonosmski prisutne u regionu.\nReljić je rekao da se 80 odsto ukupne razmene zemalja Zapadnog Blakana odnosi na EU i da su prvom mestu Namačka i Italija, dok je razmena sa Rusijim na drugom mestu, ali je više od 10 puta manja nego sa EU i odnosi se energente.\nOn je podsetio da je godišnji deficit zemalja Zapadnog Balkana u razmeni sa EU 8,5 milijardi evra.\n“Sukob Zapada i Rusije oko Ukrajine nema suštinskog odraza na region zato što, ako se pogleda lanac NATO zemalja, ne postoji mogućnost da Rusija vojno intrveniše na tom prostoru”, istakao je Reljić.


RUDNIK “VELIKI MAJDAN” - Za rudnu rentu uplatili 65 miliona - Zvornicki.ba\nRudnik olova i cinka “Veliki majdan” kod Ljubovije, koji je u većinskom vlasništvu britanske kompanije “Mineko”, poslovao je stabilno i uspešno u prošloj godini, u kojoj je uspeo da ispuni planiranu proizvodnju od oko 50.000 tona rude.\nRudnik je zabeležio rast dobiti u odnosu na prethodnu godinu, zahvaljujući porastu cena na tržištu metala, a to je doprinelo i da se u buxet Republike Srbije na ime rudne rente uplati oko 65 miliona ili 30 odsto više nego u prethodnoj godini.\nOd 2009. godine, kada je u rudniku “Veliki majdan” ponovo pokrenuta proizvodnja, prerađeno je više od 450.000 tona rude, proizvedeno oko 28.000 tona koncentrata olova i više od 33.000 tona koncentrata cinka.\nU ovoj godini, Rudnik ima plan da proizvodnju održi na istom nivou, s tim da će nastaviti ulaganja u obnavljanje opreme u iznosu od milion dolara, dok će u istražne radove biti investirano takođe oko milion dolara.\nOvo preduzeće zapošljava 300 radnika i izuzetno je značajno za lokalnu zajednicu. Rudnik je u prošloj godini u saradnji sa lokalnom samoupravom radio na revitalizaciji i asfaltiranju 11 km lokalnog puta, pomaže rad lokalnih sportskih i kulturno-umetničkih društava, darovao je sredstva za nabavku medicinske opreme u Ljuboviji i Loznici. Kako ističu u “Velikom majdanu”, jalovište ovog rudnika koje je zajedno sa branom kompletno sanirano pre deset godina, kada je “Mineko” preuzeo odgovornost, i dalje je jedno od najbezbednijih u Srbiji.\nOvaj rudnik bio je potpuno potopljen, a iz stečaja je izašao 2006. godine kada ga je preuzeo britanski “Mineko” sa partnerima. Radovi na sanaciji i revitalizaciji rudnika Veliki majdan trajali su do 2009. godine.\nPored rudnika “Veliki majdan”, “Mineko” sa svojim partnerima upravlja sa još dva rudnika olova i cinka u Srbiji – rudnikom kod Gornjeg Milanovca i “Bosil-metalom” kod Bosilegrada, gde je pokrenuta pilot proizvodnja. U BiH, “Mineko” upravlja rudnikom olova i cinka “Gros”, sprovodi istražne radove u starom rudniku antimona kod Novog Goražda, a prošle godine pokrenuta je proizvodnja i u rudniku ceruzita kod Olova.\nU Čelebićima kod Foče su uspešno završeni istražni radovi i overen je elaborat o rudnim rezervama. Inače, “Mineko” je međunarodna grupa kompanija čije su osnovne delatnosti trgovina obojenim metalima i rudnim koncentratima, investiranje u rudarstvo i geološka istraživanja, posluje na četiri kontinenta: u Evropi, Aziji, Africi i Severnoj Americi sa godišnjim prometom između 250 i 350 miliona dolara.


Poštovani, u firmi imamo problem koji ne možemo da rešimo sa našim pravnicima. Zanima me da li je poslodavac obavezan da uplaćuje penzijsko i zdravstveno osiguranje ukoliko su zaposleni angažovani po Ugovoru o delu ili Ugovoru o privremenim i povremenim poslovima? Po onome što sam pronašla, mora da se uplaćuje, dok pravnici tvrde suprotno. Svim zaposlenima koji tako rade kod nas, istekao je rok od godinu dana rada na određeno vreme, pa se oni angažuju na novim poslovima kako bi se premostio period posle kojeg mogu ponovo raditi na određeno. Zaposleni su mladi istraživači koji su angažovani na projektima Ministarstva nauke i za njihovo angažovanje Ministarstvo uplaćuje deo zarade u kontinuitetu.Čini mi se da nije zakonito da za taj period nemaju penzijsko i zdravstveno osiguranje. Hvala • PRO BONO\nPoštovani, u firmi imamo problem koji ne možemo da rešimo sa našim pravnicima. Zanima me da li je poslodavac obavezan da uplaćuje penzijsko i zdravstveno osiguranje ukoliko su zaposleni angažovani po Ugovoru o delu ili Ugovoru o privremenim i povremenim poslovima? Po onome što sam pronašla, mora da se uplaćuje, dok pravnici tvrde suprotno. Svim zaposlenima koji tako rade kod nas, istekao je rok od godinu dana rada na određeno vreme, pa se oni angažuju na novim poslovima kako bi se premostio period posle kojeg mogu ponovo raditi na određeno. Zaposleni su mladi istraživači koji su angažovani na projektima Ministarstva nauke i za njihovo angažovanje Ministarstvo uplaćuje deo zarade u kontinuitetu.Čini mi se da nije zakonito da za taj period nemaju penzijsko i zdravstveno osiguranje. Hvala Preuzmi: Zakon o radu\nPenzijsko i invalidsko osiguranje, Posebni ugovori, Prava iz radnog odnosa, Radno Pravo, Zdravstveno osiguranje Prethodna tema Sledeća tema Ovde možete pogledati odgovore na pitanja naših posetilaca.


Mihajlović: Predložiću javni registar nasilnika u Srbiji\nPotpredsednica Vlade Srbije i predsednica Koordinacionog tela za rodnu ravnopravnost Zorana Mihajlović izjavila je u utorak, 19. januara, da će predložiti da se u Srbiji formira registar nasilnika i dodala da on "treba da bude javan".\n"Imamo registar pedofila koji je formiran pre par godina. Bilo je problema da li se popunjava i koliko dosledno, i on je zatvoren za javnost. Koordinaciono telo će predložiti da se registar proširi", rekla je Mihajlović, a prenosi njena služba za saradnju sa medijima.\nNavodeći da "znamo da ima nasilja i pedofilije", Mihajlović je izjavila da treba učiniti sve da se ono smanji i "da ohrabrimo sve da nasilje i zlostavljanje prijave i da imamo neophodne informacije".\nDodala je da se Koordinaciono telo za rodnu ravnopravnost odmah oglasilo povodom slučaja silovanja i zlostavljanja nekoliko devojaka u školi glume Miroslava Aleksića.\n"Zahvalnost devojkama i ženama koje su smogle snage i prijavile nasilje. Zahvalnost i policiji i tužilaštvu, koji su pokazali da su dobro obučeni i da znaju da rade svoj posao, ali i svim medijima koji su reagovali u skladu sa novinarskim kodeksima", rekla je Mihajlović.\nViši sud u Beogradu odredio je 18. januara pritvor do 30 dana nastavniku glume Miroslavu Aleksiću, osumnjičenom za silovanja i nedozvoljene polne radnje.\nPrethodno je Više javno tužilaštvo u Beogadu saopštilo, a televizija N1 prenela, da se Aleksiću na teret stavlja osam silovanja i sedam nedozvoljenih polnih radnji u periodu od 2008. do 2020. godine, na štetu šest oštećenih, od kojih je jedna maloletna. Kako je saopšteno, osumnjičeni je prilikom saslušanja negirao krivicu.\nGlumica Milena Radulović, sa još nekoliko devojaka, prijavila je policiji vlasnika beogradske škole glume Miroslava Aleksića zbog seksualnog uznemiravanja, objavio je dnevni list Blic 16. januara.\nKako je rekla, to se dešavalo pre devet godina, dok je pohađala školu, a uznemiravanje se ponavljalo.\nGlumica Sara Zeljković objavila je na svom Instagram nalogu da je, zajedno sa još jednom neimenovanom devojkom, u policiji iznela optužbe za seksualno zlostavljanje protiv svog nekadašnjeg učitelja glume Miroslava Aleksića.\nIzjave glumica izazvale su snažnu reakciju javnosti, kako u Srbiji, tako i u regionu, a podrška je stigla sa svih strana društvenog spektra.


TASS: Đukanović kao Mugabe; AP: Čovek koji je odbio Rusiju\nIzvor: B92, 16.Apr.2018, 07:49\nPodgorica -- Zapadne agencije prenele su vest o pobedi lidera Demokratske partije socijalista Mila Đukanovića na predsedničkim izborima u Crnoj Gori.\nTe agencije u prvi plan ističu da je pobedio kandidat čija je stranka "odbila" Rusiju i uvela zemlju u NATO.\nAgencija AP navela je da je Đukanović ubedljivo pobedio i izbegao drugi krug izbora, kao i da se radi o čoveku koji je >> Pročitaj celu vest na sajtu B92 << odbio Rusiju kako bi svoju zemlju uveo u NATO.\nRojters prenosi da je na predsedničkim izborima u Crnoj Gori pobedio veteran, pro-evropski političar Milo Đukanović čija je stranka uvela državu u NATO i vodi je ka članstvu u EU.\nZapadne agencije prenele su vest o pobedi lidera Demokratske partije socijalista Mila Đukanovića na predsedničkim izborima u Crnoj Gori...Te agencije u prvi plan ističu da je pobedio kandidat čija je stranka "odbila" Rusiju i uvela zemlju u NATO...Agencija AP navela je da je Đukanović ubedljivo...\n16.Apr.2018: Crna Gora


Profil poslodavca Dr. Oetker | Poslovi Infostud\nDr.Oetker je multinacionana kompanija osnovana 1891. godine u Bielefeldu u Nemačkoj kada je apotekar Dr. August Oetker razvio do tada nepoznat proizvod - prašak za pecivo Backin. Svojim izumom pokrenuo je neslućenu potražnju za proizvodom, industrijsku proizvodnju i nove proizvode i tako je apoteka postala preduzeće.\nKompanija Dr. Oetker u Srbiji osnovana je 1. februara 2001. godine i danas zapošljava skoro 200 zaposlenih.\nNa tržištu Srbije zastupljeni smo sa preko 150 proizvoda i neprestano se radi na daljim inovacijama i unapređenju asortimana. Pored Srbije sa Kosovom, proizvode izvozimo na tržišta u Crnoj Gori, Makedoniji i Albaniji.\nU skladu sa rastom i razvojem kompanije, u februaru 2016. godine otvorena je fabrika u Šimanovcima na 15. rođendan kompanije Dr. Oetker Srbija.\nZa više informacija o kompaniji posetite naš sajt www.oetker.rs


Kompanija je osnovana 1993. godine, a Centrotrans-Eurolines postaje većinski vlasnik ovog društva 2005. godine kada preuzima više od 50% vlasništva dionica.\nCentrotrans-Eurolines je kupovinom ove firme proširila i integrisala tržište na međunarodnim linijama za Srbiju i Crnu Goru, uvezala lokalne linije u Istočnom Sarajevu, a sve u cilju uvezivanja tržišta BiH u jedinstveni poslovni prostor i ambijent.\nNakon ulaska Centrotrans-Eurolinesa u ovu firmu evidentno je povećanje obima poslovanja, unapređivanje načina rada, smanjenje troškova i poboljšanje komunikacije s korisnicima usluga.\nTokom 2007. godine uvedeni su ISO standardi 9001:2000, čime je sistem upravljanja društva podignut na veći nivo i poslovanje je u najvećoj mjeri usklađeno sa zahtjevima savremenog poslovanja.\nCentrotrans Istočno Sarajevo obavlja sedam međunarodnih, četiri republičke i dvanaest gradsko-prigradskih linija, ima preko 70 zaposlenika, a vozni park broji preko 25 kvalitetnih vozila.\nVi ste posjetilac broj 4493266


Dodik: Srbi imaju pravo da odlučuju o svojoj sudbini | Republika Srpska\nNaslovna Vijesti Dodik: Srbi imaju pravo da odlučuju o svojoj sudbini\nDodik: Srbi imaju pravo da odlučuju o svojoj sudbini\nPredsjednik Republike Srpske Milorad Dodik najavio je da će Beograd i Banjaluka uskoro formirati timove stručnjaka koji će doprinijeti pisanju teksta zajedničke deklaracije Srbije i Srpske o djelovanju za opstanak Srba.\n„Imamo suvereno pravo da odlučujemo kao narod o svojoj sudbini. Deklaraciju treba posmatrati samo na taj način“, rekao je predsjednik Srpske za „Večernje novosti“.\nDodik je naglasio da ovaj dokument nije nikakva prijetnja nikome, niti velikosrpski projekat.\n„Kad god Srbi pokušaju da se zaštite, neprijatelji nas optužuju za nacionalističke aspiracije. A šta je sa njihovim aspiracijama koje su bile usmjerene ka tome da istjeraju Srbe?“, upitao je Dodik.\nOn je za kao primjer naveo protjerivanje Srba iz Hrvatske u akciji „Oluja“, kao i iz Sarajeva u kojem je bilo 157.866 Srba po popisu iz 1991. godine, a 2013. godine samo 1.333, ističući da su Srbi istjerani i pobijeni u mnogim drugim mjestima.\n„Cilj je da na početku ovog vijeka imamo dokument koji može da istrpi vrijeme koje dolazi, da ostane u vlasništvu generacija Srba ma gdje bili, kao orijentir za nacionalno i političko djelovanje“, rekao je Dodik.\nOn je naveo da Srbi prošli vijek s pravom mogu da proglase stradalničkim, što je opomena i obaveza da u narednim decenijama učine sve da izbjegnu nova stradanja i da istovremeno ojačaju nacionalni identitet i nacionalne države – Republiku Srpsku i Srbiju.\nRanije je generalni sekretar predsjednika Srbije Nikola Selaković najavio da će se na deklaraciji, koja će biti svojevrsni nacionalni program, raditi narednih mjeseci.


Vučić: Tražiće se nestanak Republike Srpske - Srpskacafe\nVučić: Tražiće se nestanak Republike Srpske\nSrijeda, 13.10.2021., 17:40 Srijeda, 13.10.2021., 17:15\nPredsjednik Srbije Aleksandar Vučić upozorio je danas da srpski narod u predstojećem periodu čekaju velika iskušenja, i to ne samo na Kosovu i Metohiji, već i u cijelom regionu, a naročito u Republici Srpskoj.\n– Pred nama je težak period. Biće ogromni pritisci na Republiku Srpsku. Najmoćnije zemlje sveta tražiće nestanak Republike Srpske pre proleća, a sve to pada na pleća Srbije – rekao je Vučić na sastanku sa kosovskim Srbima u Raškoj, organizovanom zbog upada prištinskih specijalaca na sjever Kosova i ranjavanja Srbina Srećka Sofronijevića.\nVučić je na tom skupu ukazao da i iza današnjeg upada specijalaca ROSU u Sjevernu Mitrovicu i Zvečan stoje zapadne sile, odnosno jedna velika zemlja.\nOn nije želio da kaže koja je to zemlja, ali je naveo da je riječ o sili koja pripada zemljama Kvinte i nije dio EU.\nrepublika srpskaSrbijaAleksandar Vučićkosovo i metohija\neuroskeptik Srijeda, 13.10.2021., 18:53 at 6:53 pm\nI to je svima jasno,samo nije OPOZICIONIM liderima u RS,koji igraju samo njima znanu igru i negiraju svu opasnost koja se nadvila nad RS.Možda im je Bakir obećao neke funkcije u UNITARNOJ BiH pa zato neće da podrže jedinstven stav svih partija u RS koji je sad više nego potreban,sad kada su se bjelosvjetski hoštapleri opet probudili i odlučili da stvore BOŠNJAČKU BiH,žalosno je vidjeti kako Bakir likuje da opozicija neće podržati Dodika i dejtonsku BiH.


Nastavak dosadašnje uspješne saradnje i planiranje zajedničkih projekata za narednu godinu bile su teme današnjeg sastanka premijera Tuzlanskog kantona Bege Gutića i ministra obrazovanja, nauke, kulture i sporta Zlatana Muratovića sa predstavnicima organizacije World Vision. Premijer Gutić se predstavnicima ove humanitarne organizacije zahvalio za sve dosadašnje aktivnosti i realizirane projekte. Zahvaljujući aktivnostima World Vision-a, jednog od najvećih donatora u oblasti obrazovanja, uslovi za rad i školovanje u brojnim obrazovnim institucijama u našem kantonu su mnogome poboljšani. „Vlada Tuzlanskog kantona će sa zadovoljstvom pružiti ruku koja nam je ponovno pružena i nadam se da ćemo zajedničkim radom i koordiniranim aktivnostima nivo naše saradnje podići na jedan viši nivo, a našim učenicima i nastavnicima pružiti kvalitetnije uslove za njihov rad i školovanje“, rekao je premijer Gutić.\nPremijer je ovom prilikom istaknuo i da je Vlada značajnu pažnju ove godine posvetila kapitalnim investicijama, od čega su najznačajnije one u oblast obrazovanja, za što je izdvojeno oko 1,4 miliona KM. „Ove godine riješili smo konačno pitanje škole u Vučkovcima kod Gradačca gdje smo u fazi izgradnje novog objekta. Novi školski objekat završavamo i za Školu u Požarikama, također, kod Gradačca, a počinjemo i projekat izgradnje fiskulturne sale za OŠ Sjenjak u Tuzli. Uz to, preko INTERREG, međunarodnog projekta finansiramo projekte energetske efikasnosti u šest školskih objekata u našem kantonu za što smo obezbijedili 1,6 miliona KM“, riječi su premijera Gutića. Kako je danas rečeno, ovo je pravo vrijeme za jedan ovakav sastanak, a kako bi smo prije planiranja budžeta za narednu godinu bili upoznati za htjenjima partnera i mogućnostima zajedničke realizacije projekata. Na kraju je dogovoreno da World Vision u narednom periodu sa resornim ministarstvom dogovori detalje potencijalnih projekata za narednu godinu, kako bi se što spremnije ušlo u planiranje sredstava u Budžetu TK za 2018. U ime World Vision-a današnjem sastanku su prisustvovali program menadžer za regiju Tuzla Mirza Đelmo i službenica u Organizaciji Melisa Papić.


Problemi za Stankovića pred Bačku Topolu, koga ubaciti a koga odmoriti - Crvena zvezda info\nProblemi za Stankovića pred Bačku Topolu, koga ubaciti a koga odmoriti\nCrveno-beli bi protiv TSC-a mogli da zaigraju sa trojicom u poslednjoj liniji\nSačuvala je Crvena zvezda prednost u odnosu na Partizan, ali u 167. večitom derbiju Milan Rodić nije uspeo da se sačuva od osmog žutog kartona, koji automatski povlači suspenziju.\nDugogodišnji prvi izbor na poziciji levog beka, često i jedini za crveno-bele od kako je došao na stadion “Rajko Mitić”, propustiće utakmicu u Bačkoj Topoli protiv TSC-a, pa bi Dejan Stanković baš kao i posle prethdonog večitog derbija mogao da izvrši korekcije u formaciji.\nMilan Rodić je u 166. večitom derbiju dobio blaži potres mozga posle sudara glavama sa Markom Jevtovićem, nije bio dostupan strategu crveno-belih za duel sa Voždovcem i Stanković je posegnuo za promenom formacije, odnosno igranjem sa trojicom u poslednjoj liniji tima.\nSada se Zvezda našla u sličnoj poziciji, standardni levi bek preskočiće meč sa TSC-om zbog parnih kartona i Dejan Stanković je blizak primenjivanju strategije igranja sa trojicom štopera.\nPolednju liniju tima u Bačkoj Topoli trebalo bi da formiraju Aleksandar Dragović, Strahinja Eraković i Radovan Pankov. Neće biti prvi put da strateg crveno-belih počne sa ovim triom - primera radi njih trojica su otvorili pomenuti meč protiv Voždovca - a ostanak u formaciji sa četvoricom pozadi ili promena u toku same utakmice mogao bi da zavisi od fizičke spreme Kristijana Pičinija.\nItalijan se oporavio od povrede zadnje lože zadobijene u duelu sa Rendžersom u Beogradu, počeo je Stanković da ga uvodi u ritam i dozirano mu povećava minutažu.\nU Nišu je igrao pola sata, u večitom derbiju prvo poluvreme. Pičini bi trebalo ponovo da zauzme mesto kraj desne aut-linije, a kraj leve Mirko Ivanić ili Milan Gajić, kome nije strano da šparta i po toj strani i menja pozicije tokom utakmice.\nVagaće Dejan Stanković do utakmice u sredu, a kada je Rodić propuštao utakmice u Superligi - tri puta nije bio u startnoj postavi, ujedno i u protokolu - svaki put je birao drugačije rešenje. U formaciji sa četvoricom pozadi po jednom su Milan Gajić i Strahinja Eraković bili u ulozi levog beka, dok je sa trojicom spoljni bio Ivanić.\nJedini poraz u šampionatu Zvezda je pretrpela na gostovanju Radniku u Surdulici kada je Rodić pauzirao zbog parnih kartona, Nikola Bogdanovski je imao previše prostora po desnoj strani, asistirao je kod prvog gola, i sve to ima na umu Stanković prilikom prvog od tri gostovanja u plej-ofu.\nCrvena zvezda je u večiti derbi ušla sa Ohijem kao startnim špicem, ali je norveški napadač ostavio bled utisak. Izgubio je gotovo sve duele protiv Partizanovih štopera, Igora Vujačića i Nemanje Miletića, zapao je u golgetersku krizu i Dejan Stanković za gostovanje u Bačkoj Topoli priprema rokadu.\nIako ni Milan Pavkov po ulasku na teren u subotu nije isporučio ništa više od Ohija, bliži je mestu u startnoj postavi. Na prethodnom gostovanju TSC-u doneo je Pavkov pobedu Zvezdi sa dva gola.\nMoraće korpulentni napadač iz Begeča da se pripazi prilikom ulaska u duele, jer je sakupio tri žuta kartona i dobijanjem nove opomene bi se hladio jednu utakmicu.\nNije Milan Pavkov jedini kome u narednom periodu u crveno-belom taboru preti suspenzija. Po tri žuta kartona do sada su dobili i Mohamed el Fardu Ben i Slavoljub Srnić.\nSva trojica su poslednji zaradili u večitom derbiju igranom za vikend. I u plej-ofu će, počev od gostovanja u Bačkoj Topoli, hodati po ivici.


source.ba | Obaveze zdravstvenih ustanova u RS-u veće od milijardu KM\nObaveze zdravstvenih ustanova u RS-u veće od milijardu KM\nNa dan 31.decembra 2015.godine iznosile su tačno milijardu i 87,4 miliona KM, zvanični su podaci entitetskog Ministarstva zdravlja i socijalne zaštite RS-a.\nU odgovoru na pitanje poslanika SDS-a u Narodnoj skupštini RS-a Vukote Govedarice, iz resornog ministarstva su precizirali da najveće neizmirene obaveze, veće od pola milijarde KM ima Fond zdravstvenog osiguranja RS-a i to oko 528,3 miliona KM, dok samo Univerzitetsko - klinički centar RS-a ima obaveze od čak 227,1 milion KM.\nDevet bolnica ima ukupne obaveze od 188,7 miliona KM, od kojih su najveće Bolnice u Istočnom Sarajevu i 43,8 miliona KM, zatim dobojske bolnice oko 35 miliona KM, bolnice u Foči od 28,4 miliona KM...\nNajlošija finansijska situacija je u Domu zdravlja u Banjoj Luci koji je prijavio obaveze veće od 18 miliona KM, zatim Dom zdravlja Trebinje s 6,9 miliona KM duga, dok njihove kolege u Modriči i Gradišci imaju obaveze od po 5,4 miliona KM.\nVlada RS-a nedavno je usvojila informaciju nadležne radne grupe o uvođenju trezorskog sistema poslovanja u Fond zdravstvenog osiguranja i javne zdravstvene ustanove u RS-u.\nPredsjednik Saveza općina i gradova RS-a Mićo Mićić zatražio je ranije da se prije prelaska domova zdravlja na trezore lokalnih zajednica izmire dugovanja ovih ustanova kako ne bi prešli u nadležnost jedinica lokalne samouprave.


SAD: uticaj velikog biznisa na politiku - Biznis i Finansije\nHome\tTekstoviB&F Plus\tSAD: uticaj velikog biznisa na politiku\nSAD: uticaj velikog biznisa na politiku\nby bifadmin 10. septembra 2016.\nOptužbe u aktuelnoj trci za novog američkog predsednika poput onih da „milijarderi mogu kupiti i izbore“ nisu ništa novo u američkoj demokratiji. U mnogobrojnim istraživanjima kako moćne korporacije oblikuju „političko tržište“, javnosti su predočeni nalazi da kompanije uslovljavaju čak i svoje zaposlene da doniraju i javno podrže kampanje određenih političkih kandidata. Mada je u SAD lobiranje nacionalni sport, za svaki dolar koji u ovu svrhu potroše sindikati i grupe koje se bore za javni interes, velike korporacije izdvoje 34 dolara, te je jasno ko je u tome uspešniji.\nKoliko su uspon na političkoj i sa druge strane poslovnoj lestvici međusobno povezani kroz istoriju pokazuje i studija “Banke, politika i političke partije: Od partijskog bankarstva do otvorenog pristupa bankama u ranom Masačusetsu”, koju je prošle godine objavio američki Nacionalni biro za ekonomska istraživanja. Studija dokumentuje spregu političke vlasti i bankarskog sektora počev od kraja 18. veka kroz aktivnosti vladajućih partija. U ovom veoma detaljnom istraživanju, između ostalog se navodi da je krajem 19. i početkom 20 veka, oko 80% direktora banaka u SAD bilo pod direktnim uticajem političkih partija, čiji se upliv sa liberalizacijom regulative o osnivanju banaka postepeno smanjivao – barem formalno.\nDanas je po mišljenju mnogih analitičara trend obrnut, jer je veliki biznis u međuvremenu toliko narastao da i u najmoćnijim državama oblikuje „političko tržište“, bilo da utiče na donošenje zakona prema svojim potrebama ili na izbor predsednika. To tvrde čak i sami političari, poput Bernija Sandersa, koji je tokom kandidature za predstavnika Demokratske stranke na aktuelnim predsedničkim izborima u SAD izjavljivao da „u postojećem američkom sistemu milijarderi mogu da kupe i izbore“, navodeći kao dokaz i presudu američkog Vrhovnog suda iz 2010. kojom je odluka države da ograniči potrošnju korporacija u političke svrhe proglašena protivustavnom.\nDžef Milio, profesor na Stenford univerzitetu, u svom radu „Uticaj korporacija i politička korupcija“ objašnjava kako to „ruka ruku mije“: tokom poslednje ekonomske krize američke vlasti su upumpale ogroman novac u očuvanje velikih preduzeća koja su se našla pred bankrotom, davale su garancije za kredite privatnim firmama, čak su se bavile i mahinacijama u Kongresu prilikom usvajanja reforme zdravstva koju je predlagao američki predsednik Barak Obama.\nPovezanost privatnog sektora i politike se najbolje vidi kroz američki mehanizam političkih akcionih komiteta (PAC) i rasta količine novca koji se obrće u predizbornoj kampanji. Prema istraživanjima profesora Brajana Najta, na izborima obično pobeđuju kandidati koji imaju više velikih kompanija na svojoj strani. Jedan od primera je i duel između Džordža Buša, koga je podržavala 41 korporacija i Al Gora, čiji izbor je pomagalo 29 kompanija. Kada je Buš pobedio, kompanijama koje su se deklarisale kao njegovi simpatizeri porasla je vrednost za tri odsto, a onima koje su podržavgale Gora, opala je za šest odsto. Dakle, vrednost političkog uticaja se može i precizno ekonomski izmeriti.\nOstvarivanje uticaja na politiku se vrši na više načina, a jedan od njih je i lobiranje. Prošle godine, korporacije u SAD potrošile su na lobiranje 2,6 milijardi dolara, što je više od sredstava izdvojenih za budžet Senata. Pojedine kompanije upošljavaju i po stotinu lobista koji se bore za njihove interese. Svi lobiraju, samo je pitanje intenziteta – za svaki dolar koji u ovu svrhu potroše sindikati i grupe koje se bore za javni interes, velike korporacije izdvoje 34 dolara, te je jasno ko je u tome uspešniji. Od upućenih, koji su decenijama u ovoj „industriji“, mogu se čuti i komentari da su lobisti pre tri decenije imali za cilj da „drže vlast podalje od (njihovog) biznisa“, dok su današnje ambicije „da vlast postane poslovni partner“.\nGlavnim akterima kupovine uticaja to se svakako isplati. Istraživanje koje je sprovela Sunlight Foundation pokazalo je da je između 2007. i 2012. godine samo 200 politički najaktivnijih korporacija uložilo 5,8 milijardi dolara u lobiranje i predizborne donacije. Zauzvrat, te iste korporacije dobile su 4,4 biliona dolara kroz programe podrške i podsticaje za poslovanje.\nNa pitanje zašto politički kandidati u tako razvijenom demokratskom društvu pristaju na ovakav oligarhijski model funkcionisanja države, analitičari kažu da nema jednostavnog odgovora. Teško je naći kandidata „bez putera na glavi”, koji bi, pri tom, mogao samostalno da isfinansira kampanju koja bi privukla što veću pažnju javnosti.\nZa ilustraciju, opet, mogu da posluže čarke iz aktuelne izborne kampanje za predsednika SAD i među pripadnicima iste stranke. Naime, na optužbe već pomenutog Bernija Sandersa na račun koleginice ali i protivkandidata u Demokratskoj stranci Hilari Klinton da po bankama, uključujući i problematičnog giganta Goldman Sachs, deklamuje naručene govore u zamenu za šestocifrene sume, Klintonova je lakonski odgovorila da svi političari to rade, te da ona nije izuzetak. Levičarski bloger Ejdan Rajlat sa podsmehom je prokomentarisao da će političari uvek radije potrošiti milijarde na spašavanje banaka i njihovih čelnika sa kojima se, inače, druže, nego da ulože u spašavanje železara sa čijim zaposlenima nikada nemaju dodira.\nPritisak na zaposlene u političke svrhe\nKori Robin, profesor Koledža u Bruklinu, primećuje da osim što finansiraju predsedničke kampanje, bogati koriste i druge metode za zbližavanje sa onima koji odlučuju o zakonima – od izvođenja članova Kongresa na skupe večere i plaćanja egzotičnih putovanja, do nameštanja papreno plaćenih govora na privatnim manifestacijama. „Oni ne grade demokratiju, već je kupuju“, kratko i jetko kaže Robin.\nPrema istraživanju koje je sproveo Aleks Hertel-Fernandez, student doktorskih studija na Harvardu, osim ove poluge uticaja na politiku, vlasnici velikih korporacija koriste se i perfidnijim metodama. Kako bi osigurali pobedu svojih kandidata na izborima, oni često uslovljavaju i zaposlene da u tome učestvuju. Proučavanjem ponašanja preko 1.000 zaposlenih i 500 rukovodilaca u vezi sa političkim izbornim kapmanjama, Hertel-Fernandez je došao do zaključka da se kompanije ne libe ni prikrivenih ucena prema radnicima, kako bi postigle pobedu svog političkog pulena.\nTako je kompanija Murray Energy iz Ohaja, pri potpisivanju ugovora o zaposlenju tražila od aplikanata da pristanu da se jedan odsto njihovih zarada odvaja za političke akcione komitete (PAC) ove kompanije. Ni to nije bilo dovoljno, pa je direktor, potom, slao mejlove svojim zaposlenima tražeći da izdvoje dodatna sredstva za političko delovanje Mita Romnija, bivšeg guvernera Masačusetsa i nekadašnjeg kandidata Republikanske partije u predsedničkim izborima. Kompanija je pratila koji radnik je donirao sredstva, a koji nije. Tokom predizborne kampanje tražili su od zaposlenih i da prisustvuju skupu na kojem su nosili natpis “Zemlja uglja je uz Mita”.\nAnketari koji su razgovarali sa zaposlenima, zaključili su da oni strepe kako im sigurnost posla zavisi od uključenosti u političke aktivnosti kompanije. Prilikom realizacije pomenutog istraživanja, polovina rukovodilaca je anketarima priznala da su na neki način učestvovali u mobilisanju svojih zaposlenih u političke svrhe.\nSve u svemu, „nestranačke“ ličnosti na čelu javnih preduzeća u Srbiji, ali i domaći tajkuni privatne inicijative, imaju još mnogo toga da nauče od američkih korporacija kako se efikasno oplođuje sprega politike i biznisa.\njul/avgust 2016, broj 128/129\nNovi Apple-ovi gedžeti na tržištu\nParanormalna imovina – Samo za ulagače sa izrazitim...


Ministri spoljnih poslova Zapadnog Balkana sastali se u Crnoj Gori, Dačić odsutan - European Western Balkans\nFoto: Ministarstvo spoljnih poslova Makedonije\nBUDVA – Crna Gora bila je domaćin dvodnevnog sastanka ministara spoljnih poslova Zapadnobalkanske šestorke (WB6) u Budvi.\nZapadnobalkanska šestorka je regionalna inicijativa Albanije, Bosne i Hercegovine, Crne Gore, Kosova, Makedonije i Srbije, osnovana sa ciljem zajedničkog nastupa i snažnijeg delovanja, kao i intenzivnije saradnje.\nTeme sastanka su bile primena obaveza u okviru Berlinskog procesa, pripreme i očekivanja od sastanka u Poznanju naredne godine, kao i značaj procesa evropskih integracija u kontekstu stabilnosti i dalje saradnje regiona.\nMinistar spoljnih poslova Srbije Ivica Dačić nije prisustvovao sastanku, na kojem je učešće uzelo preostalih pet šefova diplomatije – Nikola Dimitrov, Igor Crndak, Ditmir Bušati, Bedžet Pacoli i, u ime domaćina, Srđan Darmanović. Takođe su prisustvovali predstavnici Austrije, Poljske i Ujedinjenog Kraljevstva, kao i Regionalnog saveta za saradnju.\nBedžet PacoliCrna GoraDitmir BušatiIgor CrndakNikola DimitrovRegionalni savet za saradnjuSrđan Darmanović\nMogerini: EU će primiti zemlje Balkana posle Bregzita\nEU: Pad vlade u kritičnom trenutku, nastaviti dijalog\n[BSF] Marsijak: Ambiciozniji Berlinski proces, a ne samo proširenje\nEWB 05. 10. 2017. 09. 10. 2017.


U novembru se raspisuje tender za gradnju postrojenja za prečišćavanje otpadnih voda u Blacu | Kruševac Info\nU novembru tender za gradnju postrojenja za prečišćavanje otpadnih voda u Blacu\nGradska uprava Kruševca u saradnji sa opštinama Brus i Blace realizuje projekat upravljanja otpadnim vodama za koji su pomenute opštine kroz IPA predpristupne fondove dobile sredstva. Raspisivanje tendera očekuje se u novembru 2019. godine a početkom naredne godine i prvi radovi na izgradnji postrojenja za prečišćavanje otpadnih voda kao korak u nizu aktivnosti na zaštiti kvaliteta vode jezera Ćelije.\nOpština Blace radi na rešavanju imovinskih odnosa a od vlade Republike Srbije se očekuje proglašenje javnog interesa što se tiče eksproprijacije zemljišta u delu prolaza cevovoda do fabrike za prečiščavanje otpadnih voda, prenosi RTK.\nU lokaklnoj samoupravi u Brusu pripremljena je tehnička dokumentacija i dobijeni lokacijski uslovi a sledi izdavanje građevinskih dozvola.\nPosted in Ostalo Tags: Blatašnica, Blatašnisa Blace, Ćelije, Fabrika otpadnih voda, jezero Ćelije, postrojenje za prečišćavanje otpadnih voda, Reka blace\n« Henkel Srbija nastavlja da ulaže u razvoj poslovanja i zajednicu: Otvorena nova fabrika u Kruševcu i najavljena još jedna humanitarna kampanja sa kompanijom Delez Srbija, za decu iz siromašnijih porodica\nŽelite da pošumite svoje imanje? Prijavite se do 17. septembra i dobićete besplatne sadnice »


Paravac: Bilo kakav ishod tužbe iskomplikovaće odnose u BiH i sa susjedima - Klix.ba\nParavac: Bilo kakav ishod tužbe iskomplikovaće odnose u BiH i sa susjedima\n23.3.2006. u 14:01\nČlan Predsjedništva BiH iz RS-a Borislav Paravac uvjeren je da će sudski epilog tužbe BiH protiv Srbije i Crne Gore za agresiju i genocid, bez obzira na to kakav bio, iskomplikovati odnose kako u BiH, tako i sa susjednim zemljama.\nGovoreći pred poslanicima Narodne skupštine RS-a u vezi s tužbom, Paravac je kazao da je prilikom podnošenja tužbe grubo prekršen Ustav BiH i da je ona nelegalna i nelegitimna i nije tužba BiH već jednog njenog dijela i naroda.\nOn smatra da "imajući u vidu posljedice koje će ta tužba proizvesti, što se u ovoj fazi itekako osjeća polarizacijom odnosa, posebno između Srba i Bošnjaka, što je veoma loše po zajedničku budućnost za BiH", treba se učiniti sve kako bi ovaj spor iz sudskih klupa, trebalo biti preseljen na diplomatski nivo.\nOcijenio je i da je to sa stanovišta suda i politike moguće učiniti u čemu vidi i ulogu NSRS. Također, naveo je i da se tužba treba posmatrati kao krupno političko pitanje za RS, ali i za BiH.\nPodsjetio je da je marta 1993. bivša RBiH podnijela tužbu, a da niko predstavnicima RS-a u institucijama BiH niti vlastima RS-a nije dao odluku ili drugi akt nadležnog organa da se tuži druga suverena država, iako je to traženo u više navrata.\n"Upravo zbog te činjenice takav akt nije mogao biti predmet revizije kako je to regulirano nadležnim članom Ustava BiH. To nije nimalo slučajno jer se zna da bi takav akt da bi bio pravno valjan za njega trebalo obezbijediti potreban konsenzus na šta predstavnici srpskog naroda nikada nisu pristali", kazao je Paravac i dodao da je to prva prepreka "zbog koje ta tužba pravno nije valjana i nisu je potvrdile institucije dejtonske BiH".\nČlan Predsjedništva BiH je kazao da nije sporno da je tužba međunarodni pravni akt, svojevrstan ugovor u kome se kao strane pojavljuju dvije države u Međunarodnom sudu pravde, zbog čega je ona morala biti potvrđena na Ustavom propisan način.\n"Zbog toga je ovdje grubo prekršen Ustav BiH, ignorisana volja srpskog naroda i narušen princip ravnopravnosti konstitutivnih naroda", ustvrdio je Paravac i konstatovao da je zato ta tužba i nelegalna i nelegitimna i nikako nije tužba BiH, nego samo jednog njenog dijela i jednog naroda.\nParavac je, između ostalog, naveo i da o dopuni tužbe koja je podnijeta 1998. "od njenih zagovornika" nisu odlučivale institucije BiH, iako su funkcionisale u punom kapacitetu u skladu s Ustavom BiH.\n"Značajno je napomenuti da dopunom tužbe 1998. BiH osporava legitimitet jednog svog dijela, jednog od dva ravnopravna entiteta - RS-a. U pravnom, a prije svega političkom pogledu BiH tuži i samu sebe", kazao je Paravac obraćajući se poslanicima NSRS koji danas razmatraju status tužbe BiH protiv SCG za agresiju i genocid.\nPodsjetio je i da je na tu dopunu reagovao tadašnji član Predsjedništva BiH Živko Radišić i da je parlament RS-a dvotrećinskom većinom potvrdio Radišićevu izjavu da je tužba "destruktivna po vitalne interese RS-a, čime je pitanje te tužbe trebalo biti stavljeno ad akta".\nPodsjetio je i da je u januaru 2002. Narodna skupština donijela odluku kojom se odbija stavka da se u budžetu institucija BiH odvoje sredstva za finansiranje tužbe.\nParavac je u svom izlaganju podsjetio i da je prije svega od SCG bio prijedloga da se pitanje tužbe riješi diplomatskim putem, te da je povukla protivtužbu pred istim sudom protiv BiH i Hrvatske zbog počinjenog genocida nad srpskim narodom, te da je bilo logično da to učini i BiH "što bošnjački predstavnici vlasti nisu željeli".\nOn je govorio i detaljima šta je lično dolazeći na funkciju u Predsjedništvo BiH pokušao da učini u vezi s tužbom, kao što je obraćanje ranijem visokom predstavniku Paddyju Ashdownu od kojeg je tražio da učestvuje u diplomatskom rješavanju ovog spora, ali je dobio odgovor da je to "unutrašnja stvar BiH".\nNakon toga, podsjetio je da je pred početak suđenja u ovom procesu podnio krajem prošle godine u Ustavnom sudu BiH inicijativu za ocjenu ustavnosti pokretanja i vođenja tužbe BiH protiv SCG, ali da samo nezvanično saznaje da će se o tom pitanju odlučivati tek na plenarnoj sjednici Suda krajem ovog mjeseca.\nParavac je kazao i da je od predsjednika Mađunarodnog suda pravde u Haagu zatražio dokumentaciju o pokretanju tužbe iz 1993., odnosno 1998., te da je indikativno da je dobio odgovor da taj sud ne posjeduje nikakve odluke institucija BiH o pokretanju tužbe, osim pisma kojim je Alija Izetbegović ovlastio američkog advokata Frensisa Bojla i Muhameda Šaćirbegovića da podnesu i zastupaju tužbu BiH protiv SCG.\nNaveo je i da je prije nekoliko dana inicirao i donošenje deklaracije o potrebi diplomatskog rješenja ovog spora, koju su potpisali svi srpski čelnici u institucijama RS-a i u zajedničkim organima, te da je upućena i ambasadorima zemalja potpisnica i garanta Daytonskog sporazuma, OHR-u, Vijeću sigurnosti, OSCE-u, Međunarodnom sudu pravde u Haagu i čelnim ljudima iz reda Bošnjaka i Hrvata u institucijama BiH.\nU NSRS je u toku rasprava o pitanju tužbe, a pretpostaviti je da će parlament ponovo usvojiti deklaraciju ili zaključke u vezi s ovim pitanjem.


Nakon jednog od brojnih loših nastupa reprezentacije Bosne i Hercegovine iz Stručnog štaba je najavljen novi projekat čiji cilj je pronalazak dodatnog finansiranja za dovođenje dijaspore u redove reprezentativaca. Naime, kako Šatro info ekskluzivno saznaje, u tajnosti je zaključen ugovor između popularne pornografske web stranice i predstavnika Stručnog štaba naše reprezentacije u kom, između ostalog, stoji da će utakmice BiH reprezentacije biti dostupne i na PornHubu.\n“Prezadovoljni smo što napokon imamo stalni izvor finansija i odličnog sponzora čiji logo naši reprezentativci mogu da nose na svojim plećima. PornHub osim što podržava sportiste koji se bave rukometom, od ove sezone planira da podrži i nekoliko svjetskih reprezentacija koje treniraju fudbal i koje bi voljele da budu dio svjetske elitne scene, ali jednostavno nisu dovoljno dobri pa onda imaju nastupe vrijedne PornHuba. Naši dragi fudbaleri se nisu mnogo protivili ovom našom odlukom, jer su neki od njih već bili sudionici ovih videa, a drugi dio je svakako htio u određenom trenutku svoje karijere imati objavljen eksplicitan snimak tako da smo samo uspjeli da spojimo ugodno s korisnim. Sada imamo dovoljno novca za detaljnije pripreme i za veće plate kako štabu tako i našim dragim igračima. Zaista smo prezadovoljni ovom opcijom koja se otvorila, a nadamo se da ćemo uskoro moći i stići na druge stranice”- izjavio je za naš portal PR predstavnik Fudbalskog zaveza BiH.\nUtakmice s ovogodišnjih kvalifikacija za Europsko prvenstvo u fudbalu će prve biti dostupne u rubrici u za takozvani gangbang.


(2005) - Racunarski podrano merenje i upravljanje - Dr M.Matijevic, Mr G.Jakupovic, Mr J.Car\nNaslov: Racunarski podrano merenje i upravljanje\nTip: Univerzitetski udbenik\nAutori: Dr Milan Matijevic, Mr Goran Jakupovic, Mr Jelena Car\nUdbenik za predmet Racunarski podrano merenje i upravljanje, koji se predaje na Mašinskom fakultetu u Kragujevcu.\nIako je knjiga pisana za odredeni predmet, njena forma i sadraj su daleko šireg karaktera. S obzirom da se radi o ekstenzivnom izdanju, radi lakšeg citanja, izvesni detalji su i više puta ponovljeni, ali u okviru razlicitih poglavlja. Nastojalo se da se citaocu omoguci da prati sadraj knjige sa minimumom prethodno stecenih znanja, kao i da se omoguci više-manje nezavisno citanje izvesnih poglavlja. Otuda se cesto kretalo „iz pocetka“, a poglavlja se završavala upucivanjem zainteresovanog citaoca na širu literaturu. Namera autora je da ova publikacija bude od koristi studentima tehnickih fakulteta u okviru razlicitih predmetnih oblasti (poput automatskog upravljanja, racunarskih sistema, senzora i pretvaraca, itd.) svih nivoa studija. Takode, autori veruju da ce ova knjiga biti nadasve interesantna i inenjerima iz prakse, s obzirom na aktuelnost njenog sadraja.\n2. Teorijske osnove digitalnih signala i sistema\n3. Sistemi merenja i upravljanja – osnovne funkcionalne i tehnicke karakteristike\n4. Modeliranje i identifikacija elemenata i sistema upravljanja\n5. Merni pretvaraci i senzori\n6. Aktuatori i izvršni organi\n7. Algoritmi upravljanja\n8. Digitalni racunari u sistemima merenja i upravljanja\n9. Osnove sistema za rad u realnom vremenu\n10. Sekvencijalno upravljanje. programabilni logicki kontroleri\n11. SCADA sistemi\n12. Principi formalnog projektovanja\n(2007) - Laboratorijska merenja i upravljanja putem interneta - M.Stefanovic, M.Matijevic, V. Cvijetkovic, M. Ravlic\nNaslov: Laboratorijska merenja i upravljanja putem interneta\nAutori: Miladin Stefanovic, Milan Matijevic, Miroslav Ravlic i Vladimir Cvjetkovic\nOvaj laboratorijski praktikum je nastao kao rezultat projekta 010/06 - eLTF 8093-01/2005, koji je podrala i finansirala WUS Austria. Njegova namena je da podri razvoj Web Laboratorije Univerziteta u Kragujevcu (http://weblab.kg.ac.yu), i nastavu iz više predmeta, koji se predaju na Univerzitetu u Kragujevcu. U tom smislu, ovaj praktikum se bavi i mogucnostima implementacije virtualnih i web laboratorija u LMS (Learning Management System). elja autora je da ova publikacija bude od koristi studentima tehnickih fakulteta i fakulteta prirodnih nauka u okviru razlicitih predmetnih oblasti poput modeliranja dinamickih sistema, informacionih sistema, upravljanja tehnickih sistema, mernih sistema i tehnika, racunarski podranih proizvodnih sistema, itd. Praktikup prezentuje koncpete eEdukacije, a zatim na prakti;nom primeru demonstrira razvoj, implementaciju i edukacijsku vrednost web laboratorija. U dodatcima su prezentovane pratece komponente i izveštaji.\n2. Laboratorijski model krana/inverznog klatna\n3. Ciljevi i moguci zahtevi laboratorsijske vebe\n4. Izvodi iz teorije u kontekstu eksperimentalne primene\n5. Korišcenje laboratorijske vebe putem Interneta\nDodatak A - Sistemi za akviziciju\nDodatak B - AD/DA interfejs za akviziciju signala i upravljanje NI USB 6009\nDodatak C - Elementi matematicko tehnickog pravopisa i pisanje izveštaja\n(2007) - Upravljanje lab. procesima posredstvom interneta - M.Matijevic, V.Rankovic, M.Stefanovic\nNaslov: Upravljanje lab. procesima posredstvom interneta\nTip: Pomocni Univerzitetski udbenik\nAutori: dr Milan Matijevic, vanredni profesor, dr Vladimir Cvjetkovic, docent, Institut za Fiziku, PMF u Kragujevcu dr Vesna Rankovic, docent, dr Miladin Stefanovic, docent Mašinskog fakulteta u Kragujevcu\nOvaj laboratorijski praktikum je nastao kao rezultat projekta eLTF 8093-019/2006, koji je podrala i finansirala WUS Austria. Njegova namena je da podri razvoj Web Laboratorije Univerziteta u Kragujevcu (http://weblab.kg.ac.yu), i nastavu iz više predmeta, koji se predaju na Univerzitetu u Kragujevcu. elja autora je da ova publikacija bude od koristi studentima tehnickih fakulteta i fakulteta prirodnih nauka u okviru razlicitih predmetnih oblasti poput modeliranja dinamickih sistema, informacionih sistema, upravljanja tehnickih sistema, mernih sistema i tehnika, itd. Naša namera je da nastavimo sa unapredivanjem sadraja ove knjige, i nastavnih metoda koje ce pomoci studentima da što kvalitetnije i bre savladaju predmetnu oblast. U praktikumu je prezentovan laboratorijski model spregnutih rezervoara, kao i priprema, razvoj i implementacija te laboratorijske vebe. Prezentovano je uputstvo za korišcenje navedene vebe preko Interneta i dati su dodaci koji omogucavaju detaljno razumevanje realizacije vebe.\n2. Laboratorijski modeli spregnutih rezervoara\n3. Edukativni ciljevi i zadaci laboratorijske vebe\n4. Primeri rešavanja problema sa izvodima iz teorije\n5. Akvizicija signala i upravljanje u realnom vremenu u funkciji izvršenja eksperimenta\n6. Korišcenje laboratorijske vebe putem interneta\nDodatak a – sinteza fazi kontrolera u programskom paketu matlab\nDodatak b – listing delphi programa za akviziciju signala i upravljanje na lokalnom racunaru\nDodatak c – opšta uputstva za pisanje rada sa elementima matematickog tehnickog pravopisa Literatura


Prirodna nega za besprekornu kožu - Lux Life luksuzni portal\nNazvana Turmeric Glow Moisturizer, savršena je za sve one ljude koji traže proizvod koji će im pomoći u misiji posedovanja blistave kože, bez iritacije. Namenjena svim tipovima kože, formula u sebi sadrži sertifikovani organski ekstrakt kurkume, sladića, ružinog ulja, morskih alki, pustinjskih urmi i ulja marakuje, koji zajedno rade kako bi hidrirali kožu, učinili je nežnijom i blistavijom.\nHidratantna krema će takođe oporaviti oslabljenu, oštećenu ili iziritiranu kožu, umanjujući vidljivost bora i finih linija. Pored toga, ona dolazi sa specijalnom liposome tehnologijom i fermentisanim probioticima, koji sadrže anti-ageing benefite.\nKao deo napora u sferi održivosti, brend nudi dopunjive kapsule za kremu, umesto konstantne kupovine nove teglice. Sa cenom od 58, odnoso 46 dolara, Turmeric Glow Moisturizer krema i dopunske kapsule već sada se mogu kupiti online.